La Denominació d'Origen Montsant compleix 20 anys de vida i suma ja una seixantena de cellers - Vinassos\nPublicat el 5 Novembre, 2021 5 Novembre, 2021 per Vinassos\nEl 5 de novembre de 2001 es publicava al Diari Oficial de la Generalitat de Catalunya el reglament de la seva creació amb 28 cellers adscrits, la meitat dels que conformen avui en dia la DO Montsant (60). “En aquests 20 anys, la DO Montsant ha vist créixer el seu patrimoni vitivinícola amb l’esforç col·lectiu de viticultors, viticultores i cellers, sempre mantenint-se fidels a la seva filosofia i manera de fer, i amb l’excel·lència com a bandera“, comenten fonts de la DO.\nAl llarg d’aquestes dues dècades, la DO Montsant ha aconseguit ser un referent en el panorama vitivinícola, tant nacional com internacional. Així, “actualment és possible trobar els seus vins a taules de més de 40 països, i les xifres no deixen de créixer“, expliquen fonts del citat organisme. “Com tampoc deixen de créixer els esforços que la DO posa en pro de l’autoconeixement. Els estudis de zonificació, l’aposta per les seves varietats històriques (garnatxes i carinyenes) així com per la sostenibilitat han estat claus al llarg dels darrers anys, convertint-se en un segell més de la seva identitat“, afegeixen.\nCampanya 20è aniversari – El fil fúcsia del destí\nCom a argument conductor de la campanya que s’ha ideat per commemorar aquesta aniversari la DO explica que “hi ha una llegenda oriental que explica que un fil vermell invisible ens connecta amb qui estem destinats a trobar-nos, sense importar el lloc, el temps o les circumstàncies. Aquest fill es pot estirar o contraure, però mai trencar. A la DO Montsant també existeix aquest fil, però no és vermell sinó fúcsia. Un fil fúcsia que connecta tots els cellers de la DO Montsant entre ells així com amb el seu entorn, el seu paisatge, la seva terra i la seva gent, les tradicions i, en definitiva, una manera de fer“. Un fil que els porta units cap a un mateix objectiu: oferir els millors vins Montsant, fidels al territori, i que expliquen la seva història i esforç, d’on venen i cap on van, per oferir al consumidor, sempre, el millor que tenen.\n“La campanya gràfica d’El fil fúcsia del destí tindrà un desplegament tant online com offline, amb una potent identitat visual a les xarxes socials, i una rèplica offline a través de la botiga de la DO, amb enviaments personalitzats per a aquells que facin la seva comanda de vins Montsant“, comenten.\nDe tastos per les escoles\nUna altra de les accions que es portaran a terme en el desplegament de la campanya el 20è aniversari serà una gira per les principals escoles d’hostaleria. Un exercici de divulgació que la DO Montsant considera fonamental per tal d’apropar els seus vins als professionals del futur i formar-los perquè tinguin una concepció completa i correcta de què és i com es treballa a la DO Montsant.\nPerò no només els alumnes seran objecte de les diferents formacions sinó que, dins també d’aquesta gira per les escoles, els professors tindran també un paper important. I és que la DO Montsant busca treballar amb ells per tal de crear tota una xarxa de prescriptors dels vins Montsant. A més d’aquesta gira de tastos per les escoles, la DO Montsant prepara també tota una sèrie de tastos que s’aniran celebrant al llarg dels pròxims mesos. Tastos que estaran destinats tant a professionals com a públic final, i que buscaran apropar la celebració del 20è aniversari a tots aquells seguidors dels vins Montsant.\nNotícies @domontsant #domonsant\nAnterior Previous post: Família Torres dissenya un sistema que els permetrà reutilitzar 20 tones de CO2 anuals procedents de la fermentació del vi\nSegüent Next post: Una garnatxa blanca amb vuit anys de criança, el primer vi dolç del celler Herència Altés


La millor versió de Sandaza per encarar el tram decisiu de la Lliga - Diari de Girona\nLa millor versió de Sandaza per encarar el tram decisiu de la Lliga\nEl davanter, recuperat de la seva lesió i net després de complir una sanció d'un partit, ha marcat 7 gols en aquest 2017 · «Torno a ser jo i tinc ganes de seguir així durant molt de temps», confessa després d'una primera volta bastant irregular\ncarles rosell girona 17.05.2017 | 07:29\nFran Sandaza celebra un dels dos gols que va marcar fa dues setmanes contra l´Osca . aniol resclosa\nQuan a Fran Sandaza se li va plantejar la possibilitat de tornar al Girona l'estiu passat no s'ho va haver de pensar gaire. L'experiència al Japó va engreixar el seu compte corrent, però com que en això del futbol no tot són els diners, la falta de minuts en un club a l'altra punta del món el va fer reflexionar. Ell sentia que encara tenia corda per a estona i que la millor manera d'aprofitar-la era tornar al club en el qual havia gaudit d'una temporada gairebé perfecta feia ben poc. Però estar-se gairebé un any en blanc li va passar factura; també una inoportuna lesió. Va ser encetar el 2017 que la ratxa de Sandaza va tornar a agafar el bon camí fins a plantar-se ara, al tram decisiu i més important de la temporada, amb el davanter en estat de gràcia. Ha aparcat l'elongació que li va fer la guitza l'última setmana i diu estar «preparat» i amb «moltes ganes» d'aportar el seu granet de sorra perquè l'ascens a Primera sigui una realitat al més aviat possible.\n«Em sento satisfet», diu quan se li demana una primera valoració de la seva temporada a títol individual. Reconeix haver tingut «una mica de mala sort» al llarg del curs; sobretot a la primera volta. «Em va costar molt i quan tornava a ser jo em vaig lesionar, de manera que em vaig passar més d'un mes fora». Va ser llavors quan va decidir «canviar radicalment d'actitud». La decisió va ser la millor que podia prendre i els resultats no van trigar a arribar. En els cinc mesos i pocs que han passat de 2017, Sandaza ha marcat 7 gols. Els dos últims, la darrera vegada que va jugar contra l'Osca ara fa dues jornades (es va perdre l'últim partit a València per sanció). «Ara sí que estic al meu millor nivell. Estic convençut que aquest és el camí que he de seguir. He acusat passar-me un any en blanc i la baixa forma m'ha passat factura. Un futbolista no pot parar. Jo ho he fet i he perdut la forma, la guspira. Ara gràcies a Déu he recuperat tot això i espero poder seguir així durant molt de temps», valora.\nEscoltant-lo, qualsevol pensaria que al manxec li agradaria passar-se un munt de jornades més jugant, però ell assegura que té ganes que s'acabi la Lliga al més aviat possible. «Em trobo bé i estic content amb el meu moment de forma, però al vestidor el que tots volem és pujar com més aviat sigui possible i celebrar-ho. Tinc ganes de tancar ferides del passat», diu referint-se a l'ascens frustrat que va lamentar fa dos cursos (14/15). Se li ha resistit la Primera Divisió espanyola a Fran Sandaza, qui veu aquesta com possiblement l'última oportunitat de la seva carrera d'arribar-hi. Per això, les ganes de pujar al davanter se li multipliquen per cent. O per mil.\n«El meu somni des que era petit sempre ha sigut jugar a Primera. Mai ho he aconseguit. He hagut de jugar a diferents països, passar un munt d'històries i compartir vestidor amb jugadors de tota mena i entrenadors dolentíssims per arribar fins al lloc que considero que és el correcte. Més val tard que mai i ara tenim una oportunitat d'or per assolir-ho. No està fet, però el somni és cada cop més a prop de complir-se», reflexiona. Dos anys que ha estat Sandaza a Girona i en tots dos l'equip ha lluitat per pujar. Aquest cop, però, amb més marge de maniobra. «La diferència és que aquesta vegada no ens ho juguem tot només a un partit. Tenim més oportunitats. És evident que aquestes s'han d'aprofitar i la de dissabte és molt gran per deixar-ho liquidat o gairebé sentenciat», diu.\nAixò sí, no es fia ni un pèl de l'Alcorcón, que vindrà a jugar-se la vida a Montilivi. «Són perillosos. Ens espera un partit molt dur. Haurem d'estar ben concentrats des del primer minut i ser intensos. Ells se la juguen i donaran un plus. Serà difícil». Diu sentir-se «bé» i «recuperat» de l'elongació que va patir fa una setmana i mitja contra l'Osca. «Ja no tinc problemes. Estic preparat i amb ganes de jugar si l'entrenador em necessita». I Machín haurà de decidir si, en el moment clau, utilitza al millor Sandaza de la temporada.


Pas de vianants: de maig 2017\nNova edició de la Shopping Night\nEl darrer programa per tancar aquesta desena temporada anirà a càrrec dels responsables del CIT del Vendrell i de comerços de la vila. Parlarem de la nova edició del Shopping Night que enguany està dedicat a aquest mar tan nostre com és el Mediterrani.\nMònica Orpi, professora de matemàtiques\nLa propera setmana parlarem amb Mònica Orpi, professora de matemàtiques a l'institut de Torredembarra que amb els seus alumnes de primer d'ESO ha guanyat el premi VideoMat 2017 que simulava una impressora en 3d. A part d'això ens explicarà com viuen els alumnes d'avui en dia la seva relació amb les matemàtiques.\nUn mirada als darrers 50 anys al Vendrell\nTornarem al Vendrell del 1967 i analitzarem com ha envolucionat la vila fins avui. Per això parlarem amb un seguit de joves que enguany fan 50 anys. Ells en parlaran de la seva joventut, de la seva actualitat i que esperen del futur. Un repàs a mig segle d'història de la mà dels seus protagonistes.\nPublicat per Pas de Vianants a 20:17 Cap comentari:\nCentre Quiropràctic del Vendrell\nDavid Aranda del Centre Quiropractic del Vendrell ens acompanyarà el proper dilluns per parlar de l'esquena i dels seus problemes i com corretgir-los. La importància de l'esquena en les nostres vides i en la nostra salut. Un element clau.


Restaurant Adrian Quetglas\nPasseig Mallorca, 20\n971 78 11 19\n[:ca]Diumenge i dilluns tancat [:en]Closed on Sunday & Monday [:es]Domingo y lunes cerrado [:de]Soontags & Montags geschlossen\nEl Restaurant Adrian Quetglas ofereix una selecta i equilibrada proposta basada en un menú de migdia i un menú de vespre de dimarts a dissabte.\nHi hem tastat la seva versió del borsch, un plat típic de Rússia, a base de brou de carn i verdures, en les quals hi predomina la remolatxa, servit amb tres raviolis gelatinosos farcits de nata àcida. També hi hem tastat peix, concretament rèmol amb un fals risotto de patates fumades amb consomè d’herbes aromàtiques. La carta canvia cada 15 dies.\nEl cuiner argentí, nét d’emigrants mallorquins, va crear una sòlida carrera com a cuiner a Mallorca del 1999 al 2005, juntament amb Marc Fosh. Del 2005 fins al 2015, va treballar en un destacat grup de restauració de Russia com a cap de cuina. Va ser el mes de juny de 2015 quan va obrir el seu restaurant al passeig Mallorca de Palma.


IntrepidReleaseNotes/ca - Ubuntu Wiki\nEs possible que no es mostrin els discos durs en instal·lar en mode de CD autònom\nL'opció «Només el programari lliure» instal·la programari restrictiu\nInici lent del pas «Seleccioneu i instal·leu programari» en l'instal·lador en mode de text\nL'oem-config no funciona correctament amb determinades llengües\nLa imatge MID requereix una xarxa per a instal·lar-se correctament\nLimitacions amb les contrasenyes per a l'ecryptfs\nProblemes d'instal·lació a la PlayStation 3\nCompatibilitat amb les targetes gràfiques nVidia antigues\nCompatibilitat de vídeo del controlador «fglrx» d'ATI\nDispositius d'entrada per a l'X.Org\nIncompatibilitat de l'xmodmap del controlador evdev de l'X.Org\nNucli de temps real per a l'UbuntuStudio\nCompatibilitat amb les tecles de drecera dels ordinadors portàtils de Toshiba\nFallades en l'arrencada de sistemes amb plaques base D945 d'Intel\nNo es pot entrar després d'actualitzar el Kubuntu 8.04 KDE 4 Remix\nCompatibilitat amb l'ssl/blowfish-v0.2; la versió 2:0:1 no és a l'encfs\nProblemes d'actualització a la PlayStation 3\nBlocatges del sistema amb els adaptadors de xarxa sense fil 4965 d'Intel\nNo es poden tornar a activar els adaptadors de xarxa sense fil 3945/4965 d'Intel en iniciar amb l'interruptor d'inhabilitació activat\nEl controlador ath5k per a adaptadors de xarxes sense fil d'Atheros no està habilitat per defecte\nFuncionament limitat per a la connexió dinàmica de les tauletes gràfiques de Wacom\nOrdre d'arrencada iSCSI\nNo es poden muntar múltiples dispositius iSCSI al mateix temps\nLa xarxa sense fil no funciona amb el controlador ath_pci després d'aturar temporalment\nPossible manca de fitxers en sistemes instal·lats a partir d'imatges diàries prèvies a l'alliberament\nFuncionament del Bluetooth al Kubuntu\nEl KNetworkManager no pot gestionar connexions amb adreces IP estàtiques\nUtilització de l'usb-creator amb imatges de la versió 8.04.1 (Hardy)\nNomés els canals de xarxa sense fil dels EUA estan habilitats per defecte per al controlador dels xips 3945 d'Intel\nLa base de dades de la SASL de Cyrus es crea amb permisos incorrectes\nAccés a l'entorn d'execució del Java (JRE)\nProblemes amb l'expulsió dels CD\nBlocatges en utilitzar els efectes d'escriptori amb les targetes 830MG i 845G d'Intel\nProblemes a la PlayStation 3\nAquestes notes de la versió documenten problemes coneguts i qüestions a tenir en compte amb l'Ubuntu 8.10 i les seves variants.\nEls requeriments mínims de memòria de l'Ubuntu 8.10 són 256 MiB (tingueu en compte que pot ser que part de la memòria del sistema no estigui disponible degut al fet que la targeta gràfica la utilitzi).\nSi només disposeu de la quantitat de memòria requerida mínima, el procés d'instal·lació trigarà més del que és normal, però es completarà correctament i el sistema funcionarà adequadament un cop hagi finalitzat la instal·lació. Els sistemes amb poca memòria poden utilitzar el CD per a la instal·lació de l'escriptori amb l'opció d'arrencada «Instal·la l'Ubuntu». D'aquesta manera només s'executarà l'instal·lador en comptes de carregar l'escriptori complet, que és el que faria l'opció «Proveu l'Ubuntu sense fer cap canvi al vostre ordinador».\nSi l'usuari navega per un o més discos durs en el mode de CD autònom abans d'iniciar la instal·lació, l'Ubiquity no permetrà la instal·lació en aquells discos. Caldrà excloure'ls abans, atès que no es pot particionar cap disc que tingui particions ocupades (muntades). Si voleu utilitzar un disc muntat per a la instal·lació, l'haureu de desmuntar primer abans d'intentar iniciar la instal·lació.\nL'opció «Només el programari lliure», disponible en prémer dues vegades la tecla F6 a la primera pantalla del CD/DVD d'escriptori, instal·la el paquet de programari restrictiu linux-restricted-modules-2.6.27-7-generic per error. La solució temporal passa per suprimir aquest paquet un cop s'hagi finalitzat la instal·lació.\nL'opció «Només el programari lliure» no instal·la cap altre programari restrictiu.\nPer a obtenir més informació, vegeu l'informe d'error no. 290925.\nÉs possible que el pas de selecció i instal·lació de programari en el mode de text del CD d'instal·lació sembli bloquejar-se en un percentatge baix. Això es fa notar especialment per a instal·lacions «netboot», on no es mostrarà l'actualització de la barra de progrés durant el procés de baixada de paquets. Això és degut a un error en la interacció entre l'instal·lador i l'«apt-get», el qual fou descobert massa tard per a solucionar-lo per a l'Ubuntu 8.10: error 290234.\nPodeu esbrinar si l'instal·lador està progressant si premeu la combinació de tecles Alt-F4 per a commutar la consola de registre. En prémer la combinació Alt-F1 tornareu a l'instal·lador principal. (En cas que estigueu instal·lant dins el QEMU o el KVM, tingueu en compte que haureu de prémer Ctrl-C o fer clic a la finestra de manera que l'emulador obtingui el focus abans de prémer Alt-F4; en cas contrari es tancarà l'emulador).\nL'eina de configuració de l'usuari final OEM no funciona correctament amb aquelles llengües que no utilitzen els jocs de caràcters ASCII o ISO-8859-1, amb la qual cosa l'usuari no tindrà un sistema localitzat després de seleccionar-ne una d'elles (informe d'error no. 290580). La llista de llengües confirmades com a funcionals és la següent: basc, català, danès, holandès, anglès, finlandès, francès, gallec, alemany, indonesi, italià, sami del nord, noruec, bokmål, nynorsk noruec, portuguès, portuguès del Brasil, español, suec, tagalog.\nCom a solució temporal, els OEM (fabricants d'equipament original) afectats poden aplicar aquest pedaç (la part «scripts/tzsetup») al fitxer «/usr/lib/oem-config/timezone/tzsetup» abans d'executar la part de preparació per a la distribució a l'usuari final. Està planificat publicar una actualització per a solucionar aquest problema tan aviat com sigui possible, la qual es podrà instal·lar a través del sistema de paquets habitual.\nEn intentar instal·lar la imatge de l'Ubuntu per a MID («Mobile Internet Device», dispositiu mòbil d'Internet) sense una xarxa, l'instal·lador mostra un diàleg emergent en bucle al final de la instal·lació mentre s'analitza l'arxiu. L'única manera de sortir d'aquest bucle és connectant-se a una xarxa (informe d'error no. 288320).\nEn acordança amb el manual de les directives de Debian (el qual especifica que el camp «Recommends» d'un paquet hauria de mostrar una llista de paquets que haurien d'estar instal·lats juntament amb aquell a totes les instal·lacions habituals), el sistema de gestió de paquets instal·la ara de manera predeterminada els paquets llistats en el camp Recommends:, tal com es fa amb aquells marcats com a Depends:. Si voleu evitar aquest comportament per a paquets individuals, utilitzeu l'ordre «apt-get --no-install-recommends», i si voleu evitar-ho permanentment, establiu l'opció «APT::Install-Recommends "false";» al fitxer «/etc/apt/apt.conf». Tingueu en compte però que això pot resultar en la manca de funcions en alguns programes.\nEls usuaris de la instal·lació alternativa/de servidor que hagin triat una contrasenya que contingui els caràcters «%» o «-» obtindran una carpeta ~/Private que ja no es muntarà en tornar a iniciar o entrar de nou. Per a solucionar aquest problema s'hauran de seguir els passos següents en el sistema acabat d'instal·lar:\nActualització del paquet ecryptfs-utils com a mínim a la versió 53-1ubuntu12 (tan bon punt estigui disponible)\nExecució de l'ordre: $ ecryptfs-setup-private --force\nPer a obtenir més informació sobre l'error i la seva solució, vegeu l'informe d'error no. #290445.\nHi ha diversos problemes no fatals en dur a terme la instal·lació des del CD d'instal·lació alternatiu en sistemes PlayStation 3. Vegeu les notes de la versió de la PS3 (en anglès) per a obtenir-ne més detalls.\nEls usuaris de l'Ubuntu 8.04 podran dur a terme l'actualització a la versió 8.10 de manera convenient a través d'un procés automatitzat. Els usuaris de versions més antigues de l'Ubuntu hauran d'actualitzar-les a la 8.04 LTS abans i seguidament a la 8.10. Podreu trobar instruccions completes per a l'actualització a http://www.ubuntu.com/getubuntu/upgrading (en anglès).\nLes variants 71 i 96 dels controladors de propietat d'nVidia distribuïdes en els paquets nvidia-glx-legacy i nvidia-glx a l'Ubuntu 8.04 no són compatibles amb la versió de l'X.Org inclosa a l'Ubuntu 8.10. Això afectarà als usuaris de les targetes amb els xips TNT, TNT2, TNT Ultra, GeForce, GeForce2, GeForce3, i GeForce4 d'nVidia, per als quals s'instal·larà el controlador lliure nv durant l'actualització. Cal remarcar, però, que aquest controlador no permet l'acceleració en 3D.\nAls usuaris d'altres xips d'nVidia que funcionin amb les variants 173 o 177 del controlador se'ls instal·laran els paquets nvidia-glx-173 o nvidia-glx-177. Tot i això, i a diferència dels controladors de les sèries 96 i 71, els controladors 173 i 177 només funcionen amb CPU que siguin compatibles amb les extensions SSE, com ara les del Pentium III d'Intel i dels Athlon XP o superiors d'AMD. Els sistemes amb CPU més antigues s'actualitzaran al controlador nv.\nEl controlador de vídeo d'ATI de la versió 8.10 ja no és compatible amb targetes gràfiques basades en els xips r300 (com ara les targetes de les sèries radon 9500 - X600). En cas que tingueu alguna d'aquestes targetes, haureu d'utilitzar el programa «Controladors de maquinari» al menú Sistema -> Administració per a inhabilitar-lo abans de l'actualització. Consulteu l'informe d'error 284408 per a obtenir més informació.\nEl fitxer de configuració de l'X.Org (/etc/X11/xorg.conf) encara conté les entrades InputDevice per al ratolí i el teclat, tot i que seran ignorades degut al fet que ara s'utilitza l'input-hotplug. Els paràmetres del teclat provenen ara del fitxer /etc/default/console-setup, i si els voleu modificar haureu d'executar l'ordre «sudo dpkg-reconfigure console-setup», després de la qual haureu de reiniciar el HAL i el servidor X (per exemple a través d'un reinici del sistema).\nEls codis de tecla del servidor X generats amb el nou controlador evdev a l'X.Org 1.5 no són compatibles amb aquells generats a l'Ubuntu 8.04 LTS i a les versions anteriors. Si heu assignat vinculacions de tecles per al vostre usuari a través d'un fitxer ~/.Xmodmap, haureu de convertir-lo o inhabilitar-lo a mà durant l'actualització.\nLa variant de temps real del nucli inclosa a l'Ubuntu 8.10 no és compatible amb sistemes de processament múltiple simètric (SMP). Els usuaris de l'UbuntuStudio 8.04 que utilitzin sistemes de nucli doble («dual-core»), de processador doble o altres configuracions SMP més complexes i els calgui utilitzar la funció de temps real del nucli no haurien d'actualitzar-lo a l'UbuntuStudio 8.10 encara.\nEl controlador tlsup per als ordinadors portàtils de Toshiba inclòs en el Linux 2.6.27 no és compatible amb el model d'esdeveniments de l'X.Org 1.5, per la qual cosa les tecles de drecera d'aquests no es poden utilitzar a l'Ubuntu 8.10. Això se solucionarà amb una actualització després de l'alliberament amb la reintroducció del controlador toshiba_acpi.\nAlguns usuaris han informat d'una detecció de discos durs SATA en ordinadors amb plaques base D945 d'Intel més lenta del que és normal a l'Ubuntu 8.10. Això pot fer que el sistema s'iniciï en un intèrpret d'ordres initramfs del busybox i es mostri l'error «Gave up waiting for root device.» (ha finalitzat el temps d'espera per al dispositiu arrel). El que s'haurà de fer a continuació és esperar un parell de minuts i sortir de l'intèrpret d'ordres initramfs escrivint l'ordre «exit». A continuació el sistema hauria d'arrencar normalment. en cas contrari, s'haurà d'esperar una mica més que abans i tornar-ho a intentar. Un cop hagi funcionat, s'haurà d'editar el fitxer/boot/grub/menu.lst and i afegir el paràmetre rootdelay=90 a la línia del nucli actual (error no. 290153).\nEn alguns casos,l'actualització des d'un sistema Hardy Heron KDE 4 Remix al Kubuntu 8.10 no es duu a terme automàticament per a totes les aplicacions. Això pot passar si en algun punt es va suprimir el paquet kubuntu-desktop. És altament recomanable assegurar-se que el paquet kubuntu-desktop estigui intal·lat abans de l'actualització, de la mateixa manera que el paquet kubuntu-kde4-desktop també ho estigui si utilitzeu el KDE4. L'actualitzador de la versió ja tindrà en compte això, però en cas d'actualitzacions manuals, serà l'usuari qui ho haurà de tenir en compte.\nDesprés d'actualitzar la versió a partir de la 8.04 KDE 4 Remix, en entrar es tornarà directament a la pantalla d'entrada, degut al fet que l'enllaç a l'x-session-manager alternatiu no s'actualitza correctament. Haureu de seleccionar «KDE» des del menú de la sessió abans d'entrar, i arreglar-lo amb l'ordre update-alternatives --set x-session-manager /usr/bin/startkde. (Informe d'error 287488).\nLa compatibilitat amb aquest algorisme antic deixà d'existir a partir de la versió 1.4.x de l'encfs, inclosa a l'Ubuntu 8.10. Abans de realitzar l'actualització, els usuaris d'aquest algorisme hauran de migrar manualment els seus volums encfs a un de nou creat amb la versió nova. De manera alternativa, podran mantenir una versió antiga de l'encfs per a poder llegir els volums.\nLa pantalla gràfica de benvinguda de l'arrencada s'ha d'inhabilitar en actualitzar sistemes PlayStation 3 des de l'Ubuntu 8.04 (informe d'error no. 285218). Vegeu les notes de la versió de la PS3 (en anglès) per a obtenir-ne més detalls.\nLa versió del controlador d'adaptadors per a xarxa sense fil iwlagn per als xips 4965 d'Intel que s'inclou al nucli Linux 2.6.27 provoca pànics al nucli en utilitzar-la en xarxes 802.11n o 802.11g. Els usuaris afectats per aquest problema poden instal·lar el paquet linux-backports-modules-intrepid per a obtenir una versió més nova del controlador que corregeixi el problema. La raó per la qual aquest pedaç no s'inclou al paquet principal del nucli és perquè requereix una versió nova del controlador.\nEn iniciar aquells ordinadors portàtils que incloguin els xips d'adaptador de xarxa sense fil 3945 o 4965 d'Intel amb l'interruptor d'inhabilitació de l'antena activat (és a dir, amb la xarxa sense fil inhabilitada) no es podrà tornar a habilitar la xarxa sense fil a través d'aquest. Consulteu l'informe d'error no. 193970 per a obtenir-ne més informació. Com a solució temporal, els usuaris afectats haurien d'iniciar el sistema amb l'interruptor desactivat. Es preveu que una propera actualització del nucli solucionarà aquest problema.\nLa versió dels controlador d'adaptadors per a xarxa sense fil ath5k per als dispositius del fabricant Atheros inclosa al nucli Linux 2.6.27 interfereix amb el controlador madwifi, per la qual cosa s'ha inhabilitat de manera predeterminada. Un gran nombre de xips d'Atheros funcionaran amb el controlador madwifi, però és possible que els més nous no hi siguin compatibles i que el madwifi no funcioni amb el mètode d'autenticació WPA. En cas que tingueu un dispositiu d'Atheros que no funcioni amb el controlador madwifi, és recomanable que instal·leu el paquet linux-backports-modules-intrepid-generic, el qual inclou una versió actualitzada del controlador ath5k. Tot i no estar instal·lat per defecte, el paquet linux-backports-modules-intrepid-generic s'inclou al CD i DVD de l'Ubuntu 8.10 per a fer-ne més fàcil la instal·lació.\nL'X.Org 1.5 permet detectar els dispositius d'entrada automàticament, però en el cas de les tauletes gràfiques de Wacom per ara això es limita només a la detecció del llapis. Els usuaris de tauletes gràfiques que vulguin utilitzar altres funcions dels dispositius d'entrada hauran de configurar-los de manera estàtica al fitxer /etc/X11/xorg.conf.\nPot ser que els sistemes de fitxers en suports iSCSI no es muntin automàticament a l'inici, tot i estar especificats al fitxer /etc/fstab, si es requereix un adaptador Ethernet de pont o vinculat per a accedir al suport iSCSI. Com a solució temporal, es pot reiniciar el servei open-iscsi i muntar el sistema de fitxers afectat manualment després de l'inici del sistema un cop la interfície d'Ethernet en qüestió s'hagi activat. Això no afecta els sistemes equipats amb una interfície Ethernet normal.\nVegeu l'informe d'error no. 227848.\nActualment no es poden muntar múltiples dispositius iSCSI al mateix temps. Els sistemes configurats per a utilitzar més d'un dispositiu iSCSI no s'haurien d'actualitzar a l'Ubuntu 8.10.\nPer a obtenir més informació sobre l'error i un intent de solucionar-ho, vegeu l'informe d'error no. 289470.\nEls dispositius de xarxa sense fil que utilitzen el controlador ath_pci, com ara la targeta de xarxa sense fil AR5212 d'Atheros, no podran connectar-se a la xarxa després d'utilitzar les funcions d'aturada temporal i represa. Com a solució temporal, els usuaris afectats poden crear un fitxer anomenat /etc/pm/config.d/madwifi que contingui la línia següent:\nAixò farà que el mòdul es descarregui abans de l'aturada temporal, i que es torni a carregar en reprendre.\nUn error existent en les imatges diàries d'escriptori publicades abans de l'alliberament va causar que alguns fitxers de localització no s'instal·lessin al sistema. Aquest problema es pot corregir instal·lant i desinstal·lant els paquets de llengua.\nEls usuaris que instal·laren la versió beta o candidata de l'Ubuntu 8.10 no s'hi veuran afectats.\nEl Bluetooth no funciona al Kubuntu 8.10 degut al fet que el Kubuntu encara no és compatible amb la pila del bluez 4.x, la qual es requereix per al nucli inclòs a la versió 8.10.\nS'està estudiant una possible solució per a publicar-la com a actualització posterior al llançament (informe d'error no. 280997).\nEl KNetworkManager del Kubuntu 8.10 a vegades falla en connexions que requereixen configuracions amb adreces IP estàtiques (informe d'error no. 280762). Les connexions que utilitzin adreces IP configurades amb el DHCP no es veuran afectades per aquest problema.\nLa funció de persistència no és compatible amb les imatges de la versió 8.04.1. En crear un disc USB amb l'usb-creator i la opció de persistència activada, es mostrarà un indicador del busybox.\nEl controlador d'adaptadors de xarxes sense fil iwl3945 estableix el dels EUA com a domini de regulació de xarxes sense fil per defecte, per la qual cosa les xarxes sense fil que utilitzin canals prohibits per les lleis dels EUA en principi no funcionaran, tot i estar permesos per les lleis europees o japoneses. Això afecta els canals IEEE 802.11b/g no. 12 (Europa i Japó), no. 13 (Europa i Japó), i no. 14 (només el Japó), aixó com tots els canals 802.11a. Tingueu en compte que altres controladors poden estar afectats per aquest problema; aquest és l'únic per al qual s'ha confirmat fins ara.\nLa solució temporal implica afegir la línia següent al fitxer «/etc/modprobe.d/options» si utilitzeu aquest controlador en xarxes sense fil europees:\nDe manera alternativa, afegiu-hi la línia següent si us cal utilitzar aquest controlador en canals de xarxa sense fil japonesos:\nLa SASL de Cyrus crea la base de dades per al seu connector sasldb2 amb els permisos incorrectes. Com a resultat d'això, els altres usuaris de la base de dades, com ara el cyrus-imap, no podran accedir-hi i fallaran. Això no afectarà a aquelles actualitzacions de bases de dades existents en una versió anterior. La solució temporal passa per canviar manualment el grup del fitxer /etc/sasldb2 a sasl:\nVegeu l'informe d'error no. 288478 per a obtenir més detalls.\nPer a utilitzar programes creats amb el Java haureu d'instal·lar el paquet «openjdk-6-jre», el qual conté l'entorn d'execució del Java (JRE). Si voleu desenvolupar programes en Java, haureu d'instal·lar el paquet «openjdk-6-jdk». Per a fer que les miniaplicacions Java funcioni al navegador Firefox i a d'altres navegadors compatibles en arquitectures x86, haureu d'instal·lar el paquet «icedtea6-plugin» manualment.\nEl JRE i el connector de miniaplicacions del Java s'instal·len per defecte a la sessió d'usuari del DVD autònom de l'Ubuntu, però no s'instal·len en altres suports degut a la manca d'espai. De totes maneres, degut a una funció no implementada aquests paquets no s'instal·laran en dur a terme la instal·lació gràfica del DVD, per la qual cosa s'haurà de fer manualment un cop finalitzada.\nDesprés d'expulsar un disc CD, la safata de la unitat es tornarà a tancar immediatament, amb la qual cosa es dificulta la retirada del disc per part de l'usuari (error no. 283316). Això es pot solucionar temporalment en prémer el botó d'expulsió un altre cop abans que el CD s'hagi tornat a muntar, acció després de la qual la safata romandrà oberta. Està planificat solucionar aquest problema amb una actualització posterior a l'alliberament.\nHi ha un error en el controlador de vídeo d'Intel per a les targetes integrades 830 i 845 més antigues que s'utilitzen a ordinadors portàtils com ara l'IBM R30. Els efectes d'escriptori amb el compiz no funcionaran en aquests xips i blocaran el sistema. En dur a terme instal·lacions noves, hauríeu d'activar el mode gràfic a prova de fallades (en prémer la tecla F4 a la pantalla d'inici) per a aquests sistemes i desactivar els efectes d'escriptori a través del menú Sistema -> Preferències -> Aparença, on haureu de fer clic a l'opció «Cap».\nHi ha diversos altres problemes coneguts que afecten els sistemes PlayStation 3, els quals es documenten amb més detall a lesnotes de la versió de la PS3 (en anglès). Els més destacats són:\nPer a tornar al sistema operatiu XMB de la PlayStation 3 de Sony des de l'indicador d'arrencada, els usuaris hauran d'escriure «game» i prémer la tecla de retorn (error no. 277839). En cas que això no sigui possible, s'haurà d'efectuar un reinici total (consulteu el manual d'instruccions de la PS3 per a obtenir-ne els detalls) per a tornar a l'XMB el proper cop que s'arrenqui.\nÉs possible que de manera ocasional es produeixi un blocatge de la sortida amb un missatge semblant al següent: «IRQ 50: nobody cared». L'error ja s'ha comunicat als desenvolupadors del projecte original. Per a forçar l'aturada en cas que es produeixi aquest problema, premeu i manteniu el botó d'engegada de la PS3 fins que sentiu dos tons. El sistema arrencarà normalment el proper cop que s'engegui (error no. 220370).\nEl gestor de xarxes NetworkManager no mostra una llista de les xarxes sense fil disponibles, tot i que és possible connectar-se a una xarxa sense fil amb un identificador SSID utilitzant l'opció «connecta't a la xarxa sense fil oculta» (error no. 289977). Tampoc es pot connectar a xarxes WPA/WPA2, tot i que les xarxes WEP sí que funcionen (error no. 289982).\nIntrepidReleaseNotes/ca (last edited 2008-11-05 19:12:55 by p54A11B52)


Concentració per solidaritzar-se amb Ucraïna i defensar la pau - Diari digital de Ràdio Platja d'Aro\nConcentració per solidaritzar-se amb Ucraïna i defensar la pau\nRedacció 01/03/2022\tNo Comments\nProp de 200 persones empadronades a Castell-Platja d’Aro i S’Agaró són d’Ucraïna\nA les set de la tarda, arreu de Catalunya, milers de ciutadanes i ciutadanes s’han concentrat davant dels ajuntaments per mostrar el seu rebuig a l’atac de Rússia a Ucraïna, dir no a la guerra i defensar la pau.\nA Castell-Platja d’Aro, la concentració s’ha dut a terme a la plaça de la Casa de la Vila. Una crida conjunta de l’Ajuntament i l’Associació Catalana de Municipis i Comarques (ACM) per condemnar de forma unànime qualsevol classe de conflicte i fer costat al poble ucraïnès.\nAmb la bandera d’Ucraïna presidint l’acte, autoritats locals, membres de la comunitat ucraïnesa del municipi i els ciutadans que han assistit a l’acte han volgut fer sentir un crit unànime contra qualsevol mena de violència i, especialment, davant l’atac militar injustificat del govern de Rússia contra la població civil d’Ucraïna, que va començar dijous de la setmana passada, 24 de febrer, provocant nombroses víctimes civils i militars.\nS’ha exigit la desescalada del conflicte, la desmilitarització de la zona i la represa d’un diàleg per a la construcció de la pau. També s’ha reclamat a la comunitat internacional, i especialment a la Unió Europea, que adopti les mesures necessàries per a cessar la violència a Ucraïna i apel·li al diàleg i a la mediació per assolir una solució pacífica al conflicte a Ucraïna.\nAmb l’inici de la guerra, el Fons Català de Cooperació al Desenvolupament i la Xarxa d’alcaldes i alcaldesses per la Pau de Catalunya, amb l’adhesió de l’ACM i els ajuntaments, va fer pública una declaració en relació amb el conflicte a Ucraïna, condemnant l’atac de Rússia a Ucraïna, fent un prec a favor del diàleg i exigint a la Unió Europea que faci de mediadora per aconseguir una solució pacífica basada en la diplomàcia i el multilateralisme. Podeu llegir la declaració aquí.\nL’acte s’ha acabat amb un minut de silenci en record de les víctimes.\nEn paral·lel, l’Ajuntament i la comunitat ucraïnesa de Castell-Platja d’Aro, formada per prop de 200 persones, han començat a coordinar diverses actuacions per a fer una recollida solidària de material humanitari per fer-lo arribar a Ucraïna i mostrar el màxim suport a les famílies ucraïneses que viuen aquí.\nPrevious Previous post: Novetats discogràfiques setmana del 28 de febrer\nNext Next post: Reflexions


junio | 2019 | La gota catalana | Página 2\nEl “Juicio” mostra que estem ocupats\n3 junio, 2019 5 junio, 2019 lluisbotinas Sin categoría\n“JUICIO” – 6\nI els ocupants no són\nni, menys, ¡catalans!\nNOTA PRÈVIA: Intencionadament, aquí no faig cap menció de les declaracions i altres actuacions (i no-actuacions) dels dirigents traïdors que, protegits com estan del poble català a la presó (així com d’altres dirigents traïdors estan protegits havent fugit del poble català en el que en diuen “exili”), es continuen dedicant des de la presó i des del “juicio” (i també els altres des de l’ “exili”) a enfosquir i a podrir el que jo i altres procurem aclarir i regenerar. En particular, TOTS-TOTS-TOTS ens porten cap a la trampa mortal d’exercir el Dret d’Autodeterminació (al que tenim dret, però que no és el nostre camí) mitjançant votar un referèndum pactat i vinculant, que és la manera democràtica que té l’ordre mundial i l’“Estado-Español” d’impedir que tornem a ser lliures. Ja ho aniré desenvolupant en propers articles.\nCada imatge del “Juicio al proceso” mostra als catalans (i també als no-catalans) que els castellano-estadoespañoles manen, i que els catalans els hi estem sotmesos.\nEl simple fet que tot el “Juicio” es desenvolupi en la “lengua del imperio” (és a dir, en “castellano”, ja que encara es creu que l’imperi va ser suposadament construït per “el Reino de Castilla”) confirma que ells són els nostres invasors/ocupants/espoliadors/genocides, i que nosaltres som els seus envaïts/ocupats/espoliats/genocidats. Resumim-lo en que des del 1714 hi ha ocupants i ocupats: els ocupants són ells (els castellans-i-assimilats) i els ocupats som nosaltres (els catalans, es sigui català bé per família o bé per elecció voluntària).\nConsidero que aquest conflicte ocupants-ocupats és el criteri més important per entendre la realitat profunda del què està passant a Catalunya UN ALTRE COP (recordeu: “¡Hay que bombardear Barcelona cada 50 años para mantener Cataluña sometida!”) des del 2009.\nCada escena del judici, explicada amb aquest criteri, amb aquest contingut, amb aquest enfocament, amb aquest significat, permetria que cada dia milers de catalans passessin del seu subconscient al seu conscient -i a continuació, del seu conscient a la voluntat i a l’acció personal i col·lectiva!!!- el fet que des de fa 304 anys ells són els nostres opressors, i trauria a la llum del dia que el que nosaltres ara volem és RECUPERAR LA LLIBERTAT que ells ens van arrabassar el 1714 (per cert, amb la imprescindible actuació de l’exèrcit francès, ja que les tropes castellanes soles no ho haguessin aconseguit mai).\nLa prepotència dels interrogadors -siguin “los fiscales generales”, “la abogacía del Estado”, “la acusación particular” o “el presidente del Tribunal, juez Marchena”, tots “Excelentísimos” o més- fa recordar la lletra d’“Els Segadors”: “A darrere aquesta gent / tan ufana i tan superba”.\nI l’ocupació queda reflectida en la part que de veritat diuen els “Guardias Civiles”, els “Policías Nacionales”, els “Letrados”, etc., en els seus testimonis:\n—“Nos miraban con odio y con desprecio”,\n—“Gritaban ‘¡Fora les forces d’ocupació!’, ‘Marxeu!’, ‘Passiu bé, passiu bé…i fins mai més!’, etc.”,\n—“Defendían lo que nos queríamos llevar como si fuese propiedad suya”,\n—“Querían impedir que hiciesemos nuestra misión, que estaba siempre ordenada por un juez”,\n—“Primero obstaculizaban que pudiesemos entrar, y luego querían impedir que nos fuesemos llevándonos lo que habíamos requisado”,\n—“Hacían murallas humanas”,\n—“Se movilizaban por cientos en muy poco tiempo”,\nEm sento orgullós de formar part d’aquest poble català que, des del 2009, està tornant a demostrar any rere any una persistència admirable i una enorme capacitat d’autoorganització, acceptant-ne la responsabilitat i els riscos. El salt qualitatiu que falta és assumir la direcció total d’aquesta mobilització orientant-se obertament a recuperar la llibertat i a tornar a posar Catalunya en els mapamundis com l’Estat Europeu que som, ara ocupat de 1714 ençà, i aviat de nou independent.\nO sigui: reconèixer i explicar que els catalans estem ocupats a casa nostra fa 304 anys pels ocupants castellano-estadoespañoles, reorienta el que estem fent cap a posar com objectiu central i prioritari recuperar la llibertat respecte de Madrid/Castilla/Estado-Español, i que, per tant, nosaltres no hem de posar a votació si som una nació i si volem tornar a ser lliures, sinó que, senzillament, els ocupants han de marxar de la nostra mil·lenària terra.\nAdoptar aquest Punt de Vista Català té moltes importants conseqüències, que cal anar esbrinant. Vet aquí tres:\n*** QUEDI CLAR: EN UNA CATALUNYA DE NOU LLIURE, HI HAURÀ DE TOT.\nProbablement encara més que en qualsevol altre poble (a causa que nosaltres vam ser durant segles el poble més lliure d’Europa), en el poble català de nou lliure hi haurà de tot i en tots els àmbits.\nI en l’àmbit polític, hi haurà tot el ventall de posicions ara existents (des de l’extrema dreta a l’extrema esquerra) més les noves posicions que inventarem, ja que bastants catalans hem arribat a la dura, viscuda, patida i treballada conclusió que l’actual ventall no ofereix res que valgui la pena viure. A més, quan, per exemple, les CUP o el PDeCat volen (suposadament) una Catalunya independent però amb la condició que sigui, respectivament, “comunista” o “neoliberal”, ambdós són un obstacle a recuperar la llibertat de Catalunya, ja que automàticament es posen en contra els catalans que tenen por -per cert, amb moltes raons potents els dos- del “comunisme” o del “neoliberalisme”, respectivament.\nI en l’àmbit lingüístic, quan, per exemple, Oriol Junqueras personalment i el seu partit ERC a remolc proposen una “República Catalana bilingüe”, estan obstaculitzant doblement que Catalunya torni a ser lliure: perquè hi ha catalans que no volen una República, i perquè hi ha catalans que saben que el bilingüisme acceleraria la mort de la llengua catalana.\nAbans de discutir i barallar-se per quina Catalunya lliure vol cada català, cal aconseguir primer la llibertat de tots nosaltres en una Catalunya de nou independent. Ja després decidirem com ens organitzem políticament, com funcionem lingüísticament, etc.!\n*** QUEDI CLAR: L’AMENAÇA FEIXISTA ÉS UN ENGANY.\nA Catalunya no hi ha actualment cap amenaça feixista sinó quelcom totalment diferent: l’actuació violenta contra els catalans d’una part dels ocupants de Catalunya, sumats a l’actuació violenta d’una part dels castellano-estadoespañoles que es desplacen de cacera fins aquí a recordar-nos que fa segles que estem envaïts/ocupats/espoliats/genocidats per ells i per tot l’Estado-Español. Com cas particular, ja he explicat que el pitjor fruit de VOX són els anti-Vox perquè els anti-VOX ajuden a amagar que VOX és una fracció agressiva i bocamolla dels ocupants.\nTé sentit parlar de feixisme quan DINS D’UN MATEIX POBLE, una fracció de la població violentament ataca a la resta i li impedeix actuar lliurement. Però NO ÉS EN ABSOLUT aquest el nostre cas. I, per cert, fa ja bastants anys vaig conèixer feixistes catalans que eren decididament independentistes. M’agradaria retrobar-los ara…\nParlar d’“atacs feixistes” sembla molt radical i combatiu però falsifica tota la situació: presenta com a conflicte intern català el que és un conflicte entre la nació ocupada que vol alliberar-se, i l’Estat ocupant que vol continuar sotmetent-nos. Parlar de “feixistes” serveix de tapadora per no dir el que és important i verdader, i que canviaria tota la situació a favor nostre: són ocupants! I es converteix en un obstacle a la independència/llibertat del poble català.\n*** QUEDI CLAR: UN OCUPANT NO ÉS UN “IMMIGRANT” NI, MENYS ENCARA, ÉS UN CATALÀ.\nPrimer cal saber que -pel que he anat descobrint- al Principat de Catalunya i a la Nació Catalana NO existia el concepte “immigrant” (i per això poso les cometes), sinó que a qui arribava a casa nostra se l’anomenava “nouvingut”. I, lògicament, aquí des de sempre hi ha hagut nouvinguts pel simple fet d’estar a la costa, d’on també sortíem a ser “nouvinguts” respecte d’altres pobles d’arreu del món.\nMentre vam ser un Estat Europeu, el primer Constitucional, independent fins el 10 de setembre de 1714, per aquí passaven molts estrangers i els que es quedaven eren “nouvinguts” que encara no sé quines condicions havien de complir per passar a ser ciutadans catalans. Sí sé que els castellans eren estrangers aquí, i viceversa. I dins de la Nació Catalana, els aragonesos també eren estrangers malgrat formar part de la Confederació, mentre que els mallorquins eren catalans de dret (i per això no hi havia Corts Mallorquines sinó que els representants mallorquins tenien plaça directament a les Corts Catalanes) i els valencians podien ser ciutadans catalans via ius solis (és a dir, per residir al Principat) o via ius sanguinis (és a dir, per tenir avantpassats catalans), i els valencians sí tenien les seves Corts.\nAra som un Estat Europeu, el Principat de Catalunya, ocupat de 1714 ençà per Madrid/Castilla/Estado-Español. Per tant, actualment només hi ha “ciudadanos españoles residentes en territorio catalán”. Sembla que només el 30% com a màxim som catalans per família. Un percentatge important (el 40%? Més?) dels nouvinguts (de fa 100, 70, 50 30, 20, 10, 5 anys) han escollit lliurement ser catalans. Això significaria que entorn al 50% dels actuals “ciudadanos españoles residentes en territorio catalán” som catalans (els catalans per família més els catalans per decisió voluntària). La resta, ara no són catalans sinó ocupants de Catalunya i, per això, per exemple, ni se’ls hi passa pel cap aprendre a parlar en català.\nPerò considero que si amb tranquil·litat i respecte però amb molta fermesa els hi diem que no són catalans sinó que són ocupants de la terra catalana, molts deixaran de ser-ho. Per què? Perquè considero que la majoria actuen com ocupants (votant a C’s, anant amb banderes del “Reino de España”, volent “preservar la unidad de España”, etc.) de manera subconscient (de manera anàloga a que molts catalans s’estan mobilitzant de manera subconscient per recuperar la llibertat de Catalunya, però no de manera conscient a causa que els dirigents processistes amaguen aquest contingut profund dient que “la independència és una qüestió política”). Però aquests encara “ciudadanos estadoespañoles en territorio catalán” han trobat treball aquí, s’han instal·lat de manera estable, s’han casat i tenen fills, veuen que el seu futur està aquí i en absolut voldrien ser conscientment ocupants de la terra catalana on viuen ni tampoc carcellers del poble català que els ha acollit. I així es reduiria la seva base i, paral·lelament, s’eixamplaria la nostra sense fer cap tipus de concessió.\nI sorgeix una pregunta: Si comencem a fer que el “Juicio” en marxa mostri això… ¿deixaran de retransmetre’l?\nBarcelona, 3 de juny del 2019\nLluís Botinas Montell Vallés Ribó Closa Garrabou Torruella Gras (Barcelona, 1944)\nImpulsor de LA GOTA CATALANA per RECUPERAR LA LLIBERTAT DE CATALUNYA arrabassada el 1714 i RECONSTRUIR LA NACIÓ CATALANA, impedint així EL GENOCIDI CATALÀ que patim des d’abans de 1714\nDl. 3: “El ‘Juicio’ NO és una farsa. És una oportunitat”\n1 junio, 2019 1 junio, 2019 lluisbotinas Sin categoría\nDilluns, 3 de juny del 2019, a dos quarts de vuit del vespre\nTrobada amb Lluís Botinas\nEL “JUICIO” NO ÉS UNA FARSA.\n… I APROFITEM-LA !\nAquest “Juicio” és un greu perill per la independència/llibertat de Catalunya. Sobre tot perquè el ‘Juicio al proceso’ forma part de l’operació de protecció i reforçament dels traïdors, estiguin aquests empresonats, “exiliats” o asseguts a les butaques de la Generalitat i del Parlament.\nPerò aquest “Juicio” també demostra cada dia de manera clara que els ocupants són ocupants i que els traïdors són traïdors. Per això els líders naturals del Poble Català hem d’aprofitar-lo per assumir la responsabilitat d’impedir la desfeta a que uns i altres ens porten, i, al contrari, dirigir la independència/llibertat de Catalunya.\nI ara, què fer? Explicació extensa de la situació a Catalunya https://www.youtube.com/watch?v=SHbDPJRybEY 27:05\nDocument que demostra la traïció de TOTS el 27-O: Acta de la Mesa del Parlament de Catalunya del 27-O del 2017; Què és en realitat l’actual “Generalitat de Catalunya”?; No anomenar-los “Traïdors” ?; “JUICIO”-1: Som el Principat de Catalunya ocupat des del 1714; “JUICIO”-2: L’autodeterminació és una trampa mortal!; “JUICIO”-3: Com el 27-O ens van trair TOTS?-Forn: “La DUI es va llegir, no votar”; “JUICIO”-4: El concepte català d’autoritat; Tens necessitat de ressituar-te?; Directe-68, fruit d’una Vaga de Fam represaliada; A qui votar? Ni a cap traïdor ni a cap ocupant!


Com podem prevenir els residus als campaments? - Minyons Escoltes i Guies de Catalunya\ntetra-brick ampolles de vidre, productes a granel\nproexpan productes a granel\nampolles de plàstic, llaunes pots i ampolles\nFem servir, sempre que puguem, productes reutilitzats (puntes de llapis de colors, restes de materials de tallers, paper de revistes, papers d’embolicar, caixes, pots, ampolles o altres materials de rebuig).\nQuan sobri pintura intentem tapar bé els pots per què no s’assequi i es pugui fer servir un altre cop\nFem servir productes reciclats: paper,llibretes, cartolines...\nProcurem no fer malbé el material (grapadores, tisores...)\nSi hi ha compostador al terreny d’acampada o al poble (compostadors comunitaris) fem-lo servir: reduirem en un 40% els residus dels nostres campaments que aniran a parar a la brossa.\nI recordem... el millor residu és aquell que no es produeix!\nNotícia publicada originalment a Campaments i Més.


Ubica't Gestió Immobiliària - Pis en venda en SEMI-CENTRE per 189.000 € - GR-22\nUbica't Gestió Immobiliària - Pis en venda a SEMI-CENTRE per 189.000 € GR-22\nPis en venda al Carrer APEL.LES MESTRES\nEstàs buscant un pis pràctic, modern, amb una excel·lent distribució i ben situat? Doncs aquí el presentem. Consta de gran saló menjador, cuina totalment equipada amb sortida a safareig, 3 habitacions dobles, dos ...\nEstàs buscant un pis pràctic, modern, amb una excel·lent distribució i ben situat? Doncs aquí el presentem. Consta de gran saló menjador, cuina totalment equipada amb sortida a safareig, 3 habitacions dobles, dos banys complerts, plaça de pàrquing i traster. Els acabats són de qualitat, amb tancaments de PVC, portes de faig vaporitzat, paviments de parquet de fusta natural i calefacció a gas natural. Tot excel.lentment ubicat, a pocs minuts a peu de centre urbà i envoltat de tot tipus de serveis.


“Vull pujar amb el Lleida” | Lleida.com\n“No, en absolut.” Així responia Liberto Beltrán (Castelló de la Plana, 26-12-1996) a la pregunta de si l’ascens era massa repte per al Lleida Esportiu. “Jo vull pujar a Segona amb el Lleida, és una de les coses per les quals he vingut aquí i lluitaré per aconseguir-ho”, va assenyalar l’extrem cedit pel Betis en la presentació oficial com a nou futbolista blau.\nLiberto va afegir que “hi ha molt bona plantilla, molt treball i el vestidor és molt humil”. A nivell individual, el castellonenc, que complirà 23 anys al desembre, confia a tenir la regularitat i continuïtat que les lesions li han impedit desenvolupar en les dos últimes temporades: “Amb continuïtat i confiança puc ser el futbolista que fa un parell d’anys vaig demostrar que podia ser”, va comentar. “Em definiria com un jugador ràpid i que em moc bé en les dos bandes”, va explicar en aquest sentit, alhora que va assegurar que “el que no faltarà i que prometo és treball tots els caps de setmana”.\nA sis dies de la posada de llarg de l’equip de Molo al camp del València Mestalla (diumenge, 19.00 hores), Liberto considera que l’equip arriba “molt bé” de forma. “Jo estic molt bé físicament i l’equip està preparat”, va comentar el nou futbolista lleidatà, que va afegir que en l’últim amistós, contra el filial de l’Espanyol, van tenir “bones sensacions”.\nLiberto, que va jugar cedit la temporada passada a la Cultural Leonesa del Grup I i va estar molt a prop del play-off, va explicar que la seua arribada al Lleida es va produir “gràcies a Jordi Esteve i sobretot a l’entrenador, Molo”. En aquesta línia, va deixar clar que la seua intenció era venir “perquè el Lleida és un històric i un lloc ideal per a mi per continuar creixent com a futbolista, així que no m’ho vaig pensar gaire”. Malgrat la competència que hi ha per a la seua posició, el castellonenc va manifestar que “és una cosa bona, ja que és un fet que al final ens fa millors a tots”, i també que “a mesura que van passant els dies ens coneixem més i ens compenetrem millor”.\nEl Nàstic vol Pedro Martín aquesta mateixa setmana\nEl Nàstic, rival del Lleida aquesta temporada, podria fer efectiu en breu el pagament dels 150.000 euros de la clàusula de rescissió de Pedro Martín. El club entrenat pel lleidatà Xavi Bartolo vol tancar les pròximes hores el fitxatge d’un davanter i Pedro és una de les tres opcions –els altres dos van jugar a Segona A la passada campanya–. La sequera golejadora grana en la pretemporada ha fet que el club estigui disposat, ara sí, a efectuar el pagament de la clàusula. Si es produeix la seua sortida, el Lleida no té previst buscar-li un recanvi.


L’Ajuntament d’Alzira dona recomanacions davant de l’augment de processionària L’Ajuntament d’Alzira dona recomanacions davant de l’augment de processionària\nInicio En Valencià L’Ajuntament d’Alzira dona recomanacions davant de l’augment de processionària\nL’Ajuntament d’Alzira dona recomanacions davant de l’augment de processionària\nLa processionària ha avançat el seu cicle biològic a Alzira i s’ha reproduït amb major intensitat, ja que es detecten en estos moments nombroses bosses d’erugues a les copes dels pins i s’espera que prompte podrien estar descendint pel tronc de l’arbre en processó per a enterrar-se en el sòl. Encara que la presència no és especialment greu per als arbres, i té una funció específica per a l’ecosistema forestal, l’eruga ocasiona molèsties urticàries en la pell que es poden vore agreujades si concorre amb al·lèrgies i pot afectar les persones (normalment xiquets) i les mascotes (especialment gossos).\nEl regidor de Medi ambient, Agricultura i Transició Ecològica, Pep Carreres, ha declarat al respecte: “La pujada de les temperatures derivades del canvi climàtic està provocant alteracions en l’ecosistema i algunes espècies com la processionària troben millors condicions per a desenvolupar-se, la qual cosa provoca un augment en el risc per afecció a les persones i els animals. Per este motiu preguem a la ciutadania que aplique les mesures preventives pertinents en les propietats particulars i col·labore avisant l’Ajuntament en el cas de detectar estes bosses i erugues en espais públics”.\nEn el cas de tindre pins a la seua propietat i observar l’existència de bosses de processionària, amb la finalitat de previndre problemes, s’aconsella seguir les següents pautes:\nSi detecta la presència de bosses en les branques accessibles dels pins, es recomana que es retiren mitjançant la poda de les branques afectades, sempre per personal especialitzat. En el cas de bosses situades en llocs inaccessibles, es poden aplicar, també mitjançant personal especialitzat, biocides a base de bacteris (Bacillus thuringiensis) o plaguicides específics.\nQuan observen que les erugues descendixen en processó de l’arbre per a enterrar-se, es pot optar per altres mètodes de captura com la col·locació de plàstics al voltant dels troncs impregnats amb cola d’assecat lent (a manera de barrera), o també recipients en forma de con per a interceptar-les. D’esta forma evitaran que es desplacen pel terra, i s’eliminarà així el risc per contacte amb les persones i els animals.\nCal extremar la vigilància als llocs on es troben arbres afectats en el període que es produïx la processó, impedir als xiquets jugar en les seues proximitats i parar atenció a les mascotes.\nComplementàriament, en el cas de detectar la presència de la plaga en arbres situats en jardins o altres espais municipals, els veïns podran avisar l’Ajuntament a fi que s’apliquen els tractaments oportuns en el temps més breu possible, ja que la seua col·laboració és molt important.\nArtículo siguienteCastelló potencia el Carnestoltes del Grau amb més animació i nou recorregut de la desfilada principal


Read Door Cover Fiamma-Tendal per portó darrere - Micasaconruedas.com\n181,50 € IVA inclòs\nTendal per a la porta posterior del Fiat Ducato, Citroën Jumper, Peugeot Boxer i Mercedes Esprintador sostre alt després del 06/206.\nRàpida instal·lació, dotat de panells laterals i de tancament frontal, enrotllable per a major privacitat.\nRafter superior i canalina per tenir el tendal tibat.\nLa doble canalina s'instal·la en el goteró del Ducato, el rafter d'alumini bloqueja l'obertura de la dues portes posteriors, posant en tensió la lona.\n- doble canalina,\n- tendal amb tancaments laterals i frontal,\n- rafter per tenir el tendal tibat,\n- kit elàstics de tensió i piquetes\nSolicita el producto Read Door Cover Fiamma-Tendal per portó darrere


Asmodee - La botiga en català de jocs de taula moderns\nEl Señor de los Anillos Caixa bàsica Edició revisa...\nEl Señor de los Anillos, el Joc de Cartes és un joc cooperatiu per de 1 a 4 jugadors en el que aquests col.laboren per competir contra els escenaris controlats per el joc. Com Livi... MEC101ES Asmodee\nL'important són les carreres... ¡I l'or que guanyes amb elles! Hi ha algo que els èssers no màgics ignoren, i es que cada vegada que apareix un arc de Sant Martí tots els unicorns ... HGUFE01ES Asmodee\nTerror a alta mar. Sota lesonades, allá ón la vista no arriba, l'obscuritat sutja a cert vaixell a vapor amb rumb a Boston, l'Atlantica. Molts dels altres passatjers contemplen el ... FFGUNF01ES Asmodee\nOrquesta Negra és un joc purament cooperatiu en el que cada jugador encarnará a un dels conspiradors del grup i entre tots intentarán acabar amb la vida de Hitler per evitar el col... LDNV190001 Asmodee\n“Han demostrat a la galaxia que són un eixam d'organismes irresponsables sense evolucionar als quals s'ha de sacrificar abans de que ens destrueixin a tots. I jo seré quin restauri... MC21ES Asmodee\nAquesta és ina expansió del joc Res Arcana. ës necessita el joc bàsic per jugar. Un alquimista prepara pocions a la seva elevada torre, utilitzant flascons plens de fluids d'un alt... RA0305 Asmodee


IB3 | Eivissa ja té els primers vacunats amb dues dosis contra la Covid-19\nPortada > societat > Eivissa ja té els primers vacunats amb dues dosis contra la Covid-19\nS'ha completat el cicle de vacunació de 97 persones amb l'administració de la segona dosi a 71 usuaris i 26 treballadors\nLucita López Paz, de 85 anys, ha estat la primera persona immunitzada contra el coronavirus a tota l’illa; i Victòria Sala, tècnica en cures, la primera professional sanitària. A la residència Sa Serra s’ha completat el cicle de vacunació de 97 persones: amb l’administració de la segona dosi a 71 usuaris i 26 treballadors.\nUna jornada en la qual també s’ha iniciat el procés de vacunació de 8 nous empleats. Es preveu així, que Sa Serra sigui la primera residència a completar la vacunació amb 105 dosis.\nAquestes dosis estan emmagatzemades a l’ultracongelador de Can Misses, i l’Àrea de Salut de les Pitiüses assegura que la seva administració està garantida. També destaquen que els casos de Covid entre el personal sanitari no afectaran la seva vacunació, que continuarà quan rebin l’alta.\nFins ara a les Pitiüses han rebut la primera dosi de l’antídot 2.433 persones: 960 relacionades amb residències i 1.425 professionals sanitaris. Gairebé el 100 per cent dels professionals de primera fila a Eivissa han estat vacunats, així com més del 70 per cent del col·lectiu de residències i assistència a dependents, unes 1.400 persones.\nEstà previst que demà comenci la segona part del procés de vacunació a la residència Can Blai, dia 28 a la Reina Sofia, 29 a Cas Serres, i el dia primer de febrer a Sa Residència.


Ponsatí: "Estàvem jugant al pòquer i anàvem de 'farol'"\nBarcelona. Dissabte, 9 de juny de 2018. 18:24\nActualitzat Dissabte, 9 de juny de 2018. 18:26\nLa consellera a l'exili Clara Ponsatí ha fet autocrítica de la gestió del Govern després de l'1 d'octubre. "Estàvem jugant al pòquer i anàvem de farol", ha assumit la consellera en un acte a través de videoconferència.\nPonsatí ha considerat el partidisme com el principal error de les formacions independentistes en els últims mesos i ha assenyalat que el que cal ara és "enfocar-se a renovar els partits". "Hem de posar contra les cordes les nostres forces polítiques i desemmascarar el partidisme que ha estat la gran debilitat que ens ha portat a la derrota després d'una gran victòria de l'1 d'octubre", ha afirmat.\nD'altra banda, la consellera ha remarcat la importància de les primàries de cara a les eleccions municipals en aquest procés de renovació i ha demanat a les entitats, com ara l'Assemblea Nacional Catalana, que "juguin un paper més polític del que han jugat fins ara".\n— Dàlia Blanch (@daliablanc) 9 de juny de 2018\npresos polítics L'emotiva ovació a Clara Ponsatí al congrés de l'SNP Alba Solé Ingla


El Matí de Tarragona Ràdio - Les entrevistes d'actualitat - La Brigada Municipal ultima les carrosses per la Cavalcada de Reis\nLa Brigada Municipal ultima les carrosses per la Cavalcada de Reis\nPublicat el: 03/01/2018\nHem anat al polígon Francolí, a la seu de la Brigada Municipal per conèixer els darrers preparatius i les novetats de les carrosses de cara a la Cavalcada de Reis. En parlem amb el cap de la Brigada, Marc Antillach.\nMarc Antillach i amb Meritxell Gisbert\nCicle d’entrevistes a portaveus municipals. És el torn de la de d’ICV-EUiA, Arga Sentís\nLa Sala Trono estrena aquest cap de setmana ''Llibres per cremar''\nLa Sala Trono estrena aquest cap de setmana Llibres per cremar, una peça que estava prevista pel mes d’abril i que canvia data. En parlem amb l’actor Roger Batalla\nArriba la primera professó de la Setmana Santa de Tarragona, és la del Gremi del Marejants\nDissabte (20h) arriba la primera professó de la Setmana Santa de Tarragona, és la del Gremi del Marejants, des de l’església de Sant Pere i pels carrers del Serrallo. Mitja hora abans es farà, també el primer via-crucis dels Marejants. Avui n'hem parlat amb Joan Seritjol.


Nord-est Llibertari: Vaga indefinida de les netejadores del geriàtric del Puig d'en Roca de Girona\nVaga indefinida de les netejadores del geriàtric del Puig d'en Roca de Girona\nPart de la plantilla concentrada aquest migdia.\nFa dos mesos que no cobren\nTRAMUNTANA VERMELLA MAIL 28/04/2017\nSegons l’Agència Catalana de Notícies les divuit treballadores que fan la neteja al geriàtric del Puig d'en Roca de Girona han decidit convocar vaga indefinida, fartes que l'empresa no els aboni les nòmines. Kluh Linaer els deu una paga extraordinària, els salaris del març i tampoc els ha abonat la nòmina de l'abril.\nPer això, la plantilla ha decidit reconvertir les aturades que feien cada dilluns en una vaga indefinida. Inicialment l'havien convocada per al proper dimarts 2 de maig, però al final l'inici s'endarrerirà al 9 de maig.\nEl motiu és que la Generalitat considera que la vaga indefinida no és una ampliació de les aturades que feien fins ara, sinó que s'ha de tramitar com una nova convocatòria. I com que això obliga a pactar nous serveis mínims i a intentar negociar amb l'empresa, l'inici s'endarrereix com a mínim una setmana.\nEl conflicte amb Kluh Linaer no afecta només la plantilla del Puig d'en Roca. 42 treballadores més de l'empresa, que en aquest cas netejaven les comissaries i els parcs de bombers de la demarcació, també es van sumar a les aturades setmanals per l'impagament de salaris.\nEn el cas d'aquestes treballadores, però, la Generalitat ha rescindit el contracte a Kluh Linaer i l'ha donat a una nova empresa, que ha subrogat l'antiga plantilla. Però això no treu que les netejadores s'hagin quedat sense cobrar la nòmina del març, la paga extraordinària i tampoc la liquidació (unes quantitats que els havia d'abonar Kluh Linaer).\nPer aquest motiu, les netejadores de comissaries i parcs de bombers han portat l'antiga adjudicatària als jutjats. A la demanda, li reclamen que els pagui les quantitats pendents.


Resum esportiu: Jordi Morales monopolitza els focus del cap de setmana - Setsetset\nEl palista esparreguerí, Jordi Morales, toca el cel a Eslovènia | RTEFM\nCampió del món. Com no podia ser de cap altra manera, la medalla d’or del palista esparreguerí, Jordi Morales, en el Campionat del Món de tennis taula adaptat celebrat a Celje (Eslovènia), ha eclipsat la gran majoria d’activitat esportiva d’Esparreguera durant aquest cap de setmana. No n’hi ha per menys. Morales va fer història aquest dissabte després d’adjudicar-se el Mundial en una final en què l’esparreguerí va ser capaç de derrotar, per 3 a 0, l’únic jugador que l’havia guanyat durant la fase de grups, l’holandès Jean-Paul Montanus.\nAmb aquest triomf, el jugador de tennis taula d’Esparreguera continua eixamplant el seu gran palmarès, un històric de victòries que ara ja compta amb una medalla d’or individual en un Mundial.\nFutbol sala masculí | Jornada 5 – Tercera Divisió (Grup 1)\nRetorn al camí de la victòria. El Sènior masculí del Club de Futbol Sala Esparreguera va sumar un triomf important a la pista del C.E Vacarisses després d’imposar-se per 3 gols a 4 en un final molt ajustat. Els esparreguerins van obrir la llauna al minut 10 de la primera meitat amb un gol de Marc Godall (0-1), i van eixamplar l’avantatge amb una diana en pròpia porteria dels locals que posava el 0 a 2 al lluminós. Amb aquest resultat, els dos equips van enfilar el camí cap a vestuaris. A la represa, Asier Naranjo va tornar a perforar la porteria vallesana i va posar el 0 a 3 al marcador, un resultat que, a priori, deixava molt ben encarrilada la victòria. Res més lluny de la realitat. El Vacarisses no estava disposat a tirar la tovallola i va lluitar fins al final. Dos gols locals en sis minuts (2-3) tornaven a obrir el matx, però una altra diana d’Asier Naranjo (2-4) a l’últim minut va acabar de sentenciar un enfrontament que finalment va acabar 3 a 4.\nEls homes de Jorge Rubio tornen a guanyar després de dues jornades sense fer-ho, i ja són cinquens amb 10 punts.\nTennis Taula masculí | Jornada 4 – Primera Divisió (Grup 2)\nEl primer equip del Club Esportiu Tennis Taula Esparreguera va caure a casa per 2 a 4 contra l’Atlético San Sebastián, un conjunt basc, el líder de la lliga, que durant el mateix cap de setmana va aprofitar per vèncer, també a domicili, el TT Amics de Terrassa i el TT La Selva. Els esparreguerins no van poder sumar una nova victòria, la tercera, que els hagués posat a dalt de tot de la lliga. Xavier Casadevall va fer els dos punts pels de casa.\nBàsquet masculí | Jornada 5 – Lliga EBA (Grup C-A)\nDeu minuts massa llargs. El Tenea C.B Esparreguera va perdre 67 a 65 a la pista del C.B Salou en un matx apassionant de bàsquet que els verd-i-negres no van poder tancar. Els d’Òscar Navarro van anar de menys a més a la primera meitat i van arribar al descans amb un avantatge de 2 punts: 31 a 33. Els esparreguerins van signar un gran tercer període, en què van mullar la pólvora local i van aprofitar per castigar els del Tarragonès amb un parcial de 10 a 18, un gran tercer acte que va permetre al CBE arribar a l’últim assalt amb un coixí de 10 punts (41 a 51). Tanmateix, uns mals 10 últims minuts dels verd-i-negres, combinats amb un encert exterior gairebé clínic del Salou, van transformar el dèficit dels locals en una victòria (67-65) pels homes de Jesús Muñiz al final del partit.\nEl Tenea C.B Esparreguera continua novè a la classificació amb un balanç de dues victòries i tres derrotes.\nTennis masculí | Jornada 2 – Segona Divisió\nInici de manual. El Club Tennis Esparreguera va superar per 3 a 2 el C.T Sant Adrià i va encadenar la segona victòria del curs, en dos partits, a Segona Divisió, després que els esparreguerins aconseguissin l’ascens a la categoria la temporada passada. El primer equip del CTE continua invicte en aquest inici de campanya. Clean sheet pels d'Esparreguera amb dos partits jugats i dos triomfs.\n· El Sènior femení del Club Bàsquet Esparreguera va guanyar el C.B Navàs a domicili 35 a 57.\n· Primera victòria. El primer equip de l’Esparreguera Rugby Club va guanyar 55 a 0 el C.N Poblenou C i va aconseguir el primer triomf de la història de l’entitat en categoria Sènior.\n· El Centre d’Esports Esparreguera va sucumbir al camp de l’U.D Torre de Claramunt per 3 gols a 0.\n· El matx entre l’Athlètic Esparreguera i el C.D Cervelló va quedar suspès al minut 81 per una picabaralla entre els jugadors d'ambdós equips. El resultat fins a la suspensió del matx era de 0 a 0.\n· Derrota del Sènior femení del Club de Futbol Sala Esparreguera per 6 a 1 a la pista del CEFS Rubí.


Camprodon ha estat tres dies sense connexió telefònica de Movistar - Diari de Girona\nCamprodon ha estat tres dies sense connexió telefònica de Movistar\nEls usuaris van perdre la recepció dissabte, dia 9 de març, a les 10 del matí · Una avaria de reparació difícil va ser la causa de la desconnexió\nx.v. 11.03.2019 | 23:57\nCamprodon ha estat tres dies sense connexió telefònica de Movistar Diari de Girona\nEls usuaris de la fibra òptica de Movistar a Camprodon han estat sense connexió d'internet, de veu i de televisió des de dissabte, dia 9 de març, a les 10 del matí fins ahir, dilluns, dia 11 de març, a les 18 hores.\nLa resposta va ser un document de veu que durant uns minuts els informava de la situació i els recomanava que fessin una reclamació perquè, a la factura, l'operadora els pogués descomptar la part proporcional dels dies que han estat sense connexió de televisió, internet i de fix.\nFonts del municipi, ahir, van informar que la companyia els havia explicat que a les 14 hores d'ahir la reparació estava acabada i que només faltava carregar el router. Al final, a les 18 hores, alguns usuaris van informar que ja rebien imatges de televisió i disposaven d'internet.\nLes mateixes fonts han informat que fa 1 any i mig Movistar va fer el desplegament de la fibra òptica a la localitat i s'hi van acollir molts usuaris, en bona part negocis. En tot cas, Movistar és l'operador principal, per la qual cosa l'avaria va afectar una bona quantitat d'usuaris, encara que el nombre exacte d'afectats per l'avaria no ha transcendit.


Sis de cada deu aturats valencians són pobres i quatre de cada deu treballadors amb contracte temporal, també\nSis de cada deu aturats valencians són pobres i quatre de cada deu treballadors amb contracte temporal, també Europa Press\nSis de cada deu aturats valencians són pobres i quatre de cada deu treballadors amb contracte temporal, també. Esta és una de les principals conclusions de l'informe 'Anàlisi i perspectives CV 2017', que presenta este dilluns l'Observatori d'Investigació sobre Pobresa i Exclusió a la Comunitat Valenciana, integrat per la Universitat CEU Cardenal Herrera, Cáritas CV i la Fundació Foessa.\nSegons destaca, a través d'un comunicat, el director de l'Observatori, el professor de la CEU UCH Enrique Lluch, "en esta quarta edició de l'informe s'ha analitzat la pobresa i les desigualtats des de la perspectiva del treball remunerat, ja que l'ocupació és la millor forma d'acabar amb elles".\nSegons l'estudi d'este observatori, el col·lectiu més afectat per la pobresa és el dels aturats: de cada deu aturats a la Comunitat Valenciana, sis són pobres. Però en el cas dels treballadors amb contracte temporal, la taxa de pobresa també és molt destacada: afecta ja quatre de cada deu i creix, passant del 30% al 40% en l'últim any. No obstant açò, solament huit de cada cent treballadors amb contracte fix són pobres i estos ho són amb una renda més elevada que la dels aturats en situació de pobresa.\nEn el cas dels aturats valencians, la seua situació s'agreuja perquè els instruments de l'Estat de Benestar per a suplir la seua falta total d'ingressos són inferiors a la Comunitat Valenciana a la mitjana de l'Estat espanyol, amb unes taxes de cobertura que s'han reduït al llarg de la crisi.\n"El percentatge de beneficiaris de prestacions per atur respecte al total d'aturats ha caigut 21 punts en sis anys: del 68,9% en 2010 al 47,9 en 2016. És este últim any, la taxa de cobertura als aturats a la Comunitat Valenciana és 4,1 punts inferior a la mitjana espanyola", destaca el professor de la CEU UCH Enrique Lluch, director de l'Observatori.\nEncara que les xifres agregades demostren que l'ocupació creix en l'últim any, els autors de l'informe de l'Observatori sobre Pobresa i Exclusió de la CV assenyalen que la millora ha sigut inferior a la de l'any passat.\n"Segons les dades de l'EPA entre el primer trimestre de 2016 i el primer trimestre de 2017, s'han creat 51.700 llocs de treball a la Comunitat Valenciana, enfront dels 56.500 de l'any anterior. Per tant, encara que l'economia segueix generant ocupació, ho fa a un ritme menor. I a açò se suma que solament 5.500 noves ocupacions són a temps complet, és a dir, nou de cada deu contractes realitzats en este període són a temps parcial, un 35% dels quals són, a més, temporals", detalla.\nEsta creació d'ocupació, "és també asimètrica des del punt de vista geogràfic: la província d'Alacant ha concentrat el 86% d'estes noves ocupacions a la Comunitat Valenciana i el 64% del descens de l'atur. Dels 51.700 nous llocs de treball, València ha creat 6.500 i Castelló menys de mil", assenyala el professor de la CEU UCH Enrique Lluch, coautor de l'informe al costat d'Eduardo Esteve i Miguel Torrejón.\nL'augment de l'ocupació, fonamentalment a temps parcial, ha implicat una evolució negativa dels salaris. El percentatge d'assalariats amb retribucions per davall del Salari Mínim Interprofessional (SMI) a la Comunitat Valenciana, segons dades de l'Agència Tributària, ha passat del 33,7% en 2009 al 37,6% en 2014, retrocedint solament al 36,8 en 2015. Esta xifra ascendeix al 41,7% en el cas de les dones. A més, la caiguda en termes generals del poder adquisitiu dels salaris és del 9% a la Comunitat Valenciana, un punt per damunt de la mitjana espanyola.\nPer açò, segons el professor Enrique Lluch, "segueix existint un percentatge significatiu de persones que encara tenint ocupació remunerada no poden eixir de la pobresa. Esta "pobresa laboral" és "una realitat que pareix assentar-se en l'actual procés de creació d'ocupació i fa que la consecució d'un treball no siga necessàriament un camí segur per a eixir de la pobresa i la privació".\nDe fet, l'informe arreplega que les persones que arriben amb dificultat o molta dificultat a final de mes no deixa de créixer. Encara que la tendència a l'alça s'ha frenat en els dos últims anys, segueix per damunt de les xifres prèvies a la crisi econòmica i afecta més del 40% de les llars. Així, per exemple, el percentatge de llars que no poden mantindre la seua vivenda a una temperatura adequada a l'hivern no ha deixat d'incrementar-se des de 2011, arribant a un de cada cinc llars valencians en 2016.


Butlletí d'Exposicions - abril de 2014 ―\nNewsletter 04.14 www.ddgi.cat/exposicions\nDel 12 d'abril al 11 de maig de 2014\n07/abril/2014 al 30/abril/2014, Salt\nLa mostra es compon d’una trentena de fotografies en blanc i negre de Yurian Quintanas que exploren i documenten el territori rural de les comarques gironines. Aquestes imatges plantegen una reflexió al voltant de la relació establerta entre la gent i l’entorn natural, tenint en compte els canvis i les transformacions que han tingut lloc durant els últims temps. L’exposició es podrà veure fins al 30 d'abril a Les Bernardes Photo de Salt, un espai dedicat exclusivament a la fotografia, amb un programació d’exposicions mensual.\nDel 12 abril 2014 al 11 maig 2014 - Beuda\n«Nàufrags», de Jordi Urbón, forma part d’Exposicions Viatgeres. Les particulars peces de l’artista estan fetes amb el que ell anomena pintura digital. Es tracta d’una cinquantena d’obres de diverses formes i dimensions que segueixen un discurs narratiu.\nDel 22 abril 2014 al 30 maig 2014 - Sant Pere Pescador\nL’exposició, del col·lectiu de fotografia Hidroquinona, està inspirada en l’experimentació del zen i reivindica la recerca del missatge natural i de l’essència de la bellesa de tot allò que ens envolta.\nDel 03 abril 2014 al 28 abril 2014 - Celrà\nUna galeria digital permet veure els projectes fotogràfics presentats als Premis Carles Rahola\nUna exposició en format digital permet veure els projectes fotogràfics que es van presentar a la darrera convocatòria dels Premis Carles Rahola de Comunicaicó Local.\n«La crònica dels canvis», una revisió històrica per mitjà de fotografies\nAmb aquesta mostra que es pot veure a la Casa de Cultura de Girona, la Demarcació de Girona del Col·legi de Periodistes de Catalunya fa un repàs històric, per mitjà de fotografies de premsa, dels fets més destacats dels últims anys.\nJordi Martoranno (un dels guanyadors 2012-2013 del cicle Exposicions Viatgeres) exposa durant el mes d’abril a l’Espace Riquet de Béziers (França), on es poden veure algunes obres de l’Exposicions Viatgeres. La mostra és col·lectiva, amb obres de Jordi Isern, pintor establert a Sant Iscle d’Empordà.


Paco Aura, descansa | ARA Multimèdia\nPaco Blay ha llegit un emotiu i sincer discurs\n"El pare descansa a Alcoi, que és on ell volia estar". La família d'Aura s'ha mostrat feliç pel reconeixement que el seu poble li ha fet en vida.\nEmotiu acomiadament de la família i d'amics i amigues al cementiri d'Alcoi. Els historiadors i amics, Paco Blay i Àngel Beneito, han oficiat un discurs on han agraït Paco Aura la seua contribució inestimable a la Humanitat. Estedard del perdó, home fidel, bo i humil, queda com a exemple etern per a la Societat actual.\nOratge primaveral per acomiadar un personatge únic per a la Història d'Alcoi, i un exemple d'humanitat i desig de Pau per a tot el món. Paco Aura ja descansa de la mà de la seua dona, Lucia, al cementiri d'Alcoi. El 30 de desembre haguera fet 100 anys, i ha destinat es últims a sembrar la Pau entre els joves, als quals ha contat amb pèls i senyals els horrors dels camps de concentració nazi. Aura va estar 4 anys a Mauthausen, i va aconseguir sobreviure gràcies a la seua genètica i condició física, la seua tranquil.litat i paciència.\nAl cementiri d'Alcoi, un centenar de persones l'ha acomiadat en una senzilla cerimònia dirigida per l'historiador i amic personal d'Aura, Paco Blay, qui ha parlat en el seu nom i també d'Àngel Beneito. Blay ha repassat lleugerament la seua vida i ha conclòs dient que ha estat un exemple per a tots i totes. Com a amic, com a home, com a empresari, treballador i com a divulgador del Bé.\nLa família de Paco Aura també ha intervingut sobretot per agrair el poble d'Alcoi el seu suport aquests dies, i també per l'estima que en vida li han tingut, "sobretot posant-li el nom a un dels ponts d'Alcoi, amb la importància que per a la ciutat tenen els ponts". I és que el pont que uneix la Zona Nord amb el Centre porta el seu nom des de 2014.\nHistoriadors, amics i polítics\nA la cerimònia han assistit molts membres del CAEHA, com ara els esmentats Paco Blay, Àngel Beneito, però també Lluís Vidal i altres tants. Amics personals i molts representants d'Esquerra Unida, Guanyar, PSOE, Compromís i Ciudadanos. El govern municipal ha estat representat per Manolo Gomicia, Raül Llopis i Maria Baca.\nEl CAEHA prepara per a final d'any un homenatge a Paco Aura, un esdeveniment que ja estava previst amb la intenció de commemorar els 100 anys d'un dels homes més rellevants de la segona meitat del segle XX i l'inici del XXI a Alcoi.


Fa dos dies va morir Rufino Vas, històric militant antifranquista, que fou membre del Comitè Central del PSUC I del PCC. Actualment formava part del moviment dels IaioFlautes\nAquest dirigent comunista i sindical va ser enterrat el passat dimarts 3 de setembre al cementiri de Sant Vicenç dels Horts, la ciutat on vivia i en què ser regidor pel PSUC del primer ajuntament democràtic.\nVa fou un dirigent sindical a la SEAT, que va ser acomiadat als anys setanta com a represalia pel seu activisme. Va ser l'organitzador de la ocupació de SEAT el 1971 per part dels treballadors. També va ser jutjat i finalment absolt pel TOP el juny de 1972, acusat de realitzar una reunió "no pacífica" juntament amb l'advocat Josep Solé Barberà, Andreu Claret, Pau Espuny i Jordi Blanes Tort, aquest darrer condemnat per "atemptat a l'autoritat" pel tribunal especial i precedent de l'actual Audiència Nacional espanyola.\nEs va acollir a l’Amnistia Laboral a la SEAT i més endavant va exercir de Secretari General de CCOO a la fàbrica de Martorell. Les poques notes en record del lluitador antifranquista i sindicalista destaquen que "Rufino va ser sempre un destacat lluitador por l’unitat dels treballadors i treballladores." I que fins la seva jubilació va ser "Contrari a les mesures burocràtiques de les cúpula." Així, es va posicionar en contra de la dissolució de la Federació del Metall dirigida per Juan Ramos i Esteban Cerdan.\nHomenatge al lluitador comunista\nEn l’actualitat formava part de la direcció del PCC i d’EUiA, i treballava especialment pels drets de la gent gran. Maltrat que durant els darrers anys patia dificultats per motius mèdics, va formar activament del col·lectiu dels IaioFlautes.\nEl passat mes de juny es va realitzar un petit homenatge a Rufino Vas, al local del Partit dels i les Comunistes de Catalunya (PCC). En aquest acte Joan Josep Nuet, Secretari General del PCC i altres camarades van realitzar un lliurament honorific del carnet del PCC al veterà lluitador.\nHa mort el doctor Moisès Broggi als 104 anys d'edat\nHa mort José Navarro "Andrés", històric guerriller valencià\nHa mort el poeta compromès Mario Benedetti


Actualitzada 07/03/2017 a les 13:28\nEl Parlament de Catalunya té ara 58 diputades, el 42,9% dels escons\n© Un ple del Parlament de Catalunya.\nEl percentatge mundial de dones als parlaments nacionals va augmentar del 22,6 % el 2015 al 23,3 % el 2016, segons un informe de la Unió Interparlamentària (UPI) publicat avui, que revela a més que el número va créixer 6,5 punts percentuals en l’última dècada.\nEn ocasió del Día Internacional de la Dona Treballadora, que se celebra aquest dimecres, l’UIP ha presentat el seu informe anual sobre la presència femenina en les assemblees legislatives del món.\nFa deu anys, el 2006, les dones ocupaven el 16,8 % dels escons parlamentaris del món, per la qual cosa la progressió, si bé és lenta, és també sostinguda.\nEl 1995, per exemple, només un 11,3 % dels diputats eren legisladores.\nEl 2016, les dones van obtenir el 22,3 % de tots els escons disponibles en 66 eleccions celebrades a 53 països.\nEls èxits més grans i els retrocessos més importants es van registrar en els petits Estats insulars en desenvolupament (PEID), on la mida relativament més petita dels parlaments té una repercussió més important en la proporció d’escons ocupats per dones.\nEl desembre de 2016 les dones representaven almenys el 30 % dels escons a 68 cambres parlamentàries -el 25 % del total d’assemblees legislatives del món- mentre que en unes altres 44 cambres (el 16 % del total) eren només el 10 %.\nActualment, encara hi ha cinc parlaments al món sense cap legisladora.\nEl lleuger augment en la xifra de parlamentàries contrasta amb el ritme més elevat d’avenç en el cas de les dones que presideixen un parlament, que ha assolit una xifra històrica, amb 53 de les 273 cambres existents.\nAixò suposa que només un 19 % dels parlaments del món estan presidits per dones, encara que representa un augment de gairebé el 3 % des de 2015.\nAmèrica continua sent el continent amb la mitjana regional més alta de dones en el parlament després de registrar un increment del 0,9 % el 2016, fins el 28,1 % dels escons.\nEl 1995, el percentatge de diputades en els parlaments d’aquest continent era 12,7 %, i de fet l’informe deixa clar que, en l’última dècada, ha estat en l’avantguarda del moviment cap a la paritat de gènere.\n"Amèrica Llatina va contribuir en gran manera a aquests avenços. De fet, el moviment de la dona a molts països d’Amèrica Llatina no s’ha acontentat amb una 'massa crítica' de dones entre els dirigents polítics", puntualitza l’informe.\nEn comptes d’això, ha implementat reformes legislatives concebudes per permetre que les dones ocupin el 50 % dels llocs decisoris, la qual cosa va contribuir en gran manera a aquests avenços.\nPer exemple, Nicaragua va convertir en obligatori l’equilibri de gènere en les llistes dels partits i la República Dominicana va introduir l’obligatorietat jurídica de les quotes en la llista de candidats.\nL’informe destaca que les quotes "són clarament eficaces a l’hora de propiciar que hi hagi més dones en la política i de garantir un nivell mínim de representació parlamentària de les dones relativament estable".\n"On no hi havia quotes, es van registrar retrocessos importants", subratlla l’informe.\nEl text també lamenta que les quotes no sempre aconseguir anar més enllà de la denominada "massa crítica" del 30 o 35 % d’escons parlamentaris en mans de dones.\nA Europa, la representació parlamentària femenina va augmentar del 24,4 % el 2015 al 26,3 % el 2016, amb avenços significatius a Xipre, Islàndia i Montenegro.\n"A Espanya on la llei electoral exigeix l’'equilibri de gènere', a les dones els va resultar difícil superar l’objectiu del 40 %, subratlla l’informe.\nActualment, el 39,1 % dels diputats espanyols són dones, un total de 137 respecte als 350 disponibles.\nL’informe també destaca "els comportaments misògins i sexistes que travessen les esferes públiques i privades quan les dones reivindiquen el seu espai polític, la qual cosa revela el grau en què les dones han de continuar lluitant cada dia perquè se’ls reconegui la seua legitimitat com a actors polítics", conclou.\nCatalunya té ara 58 diputades, el 42,9%\nEl Parlament de Catalunya té actualment 58 diputades, que representen el 42,9 per cent dels escons. Aquesta xifra situa la XI legislatura com la segona amb més parlamentàries, només per darrere de la IX, que va arribar a tenir 59. En aquest moment n’hi ha sis més que a l’inici de la legislatura, quan n’hi havia 52, el 38,5 per cent de la cambra.\nL’increment es deu a les renúncies a l’escó i les substitucions consegüents.\nEl nombre de parlamentàries ha anat augmentant de manera significativa des del restabliment del Parlament el 1980, i també l’acció legislativa a favor de la igualtat.\nEn aquest sentit, el Parlament va aprovar el juliol del 2015 la Llei 17/2015, d’igualtat efectiva de dones i homes, que reconeix que la representació i la participació paritàries en tots els àmbits de presa de decisions és un requisit necessari per assolir a una societat realment democràtica.\nAquesta llei, de la qual el Tribunal Constitucional ha anul·lat alguns articles amb la Sentència 159/2016, del 22 de setembre, també estableix que cap dels dos sexes no ha de tenir una representació superior al 60 per cent ni inferior al 40 en cap àmbit.


Aprovada la incorporació d’una partida econòmica per finançar els projectes proposats per la ciutadania - La Veu - Videos\nAprovada la incorporació d’una partida econòmica per finançar els projectes proposats per la ciutadania\nLes actuacions més votades es podran executar malgrat que el govern no hagi aconseguit suports per aprovar el pressupost del 2019\n29/03/2019 - Pilar Abián\nL’Ajuntament podrà executar els pressupostos participatius aprovats al 2018 i fer front a diferents obligacions contractuals gràcies a la incorporació d’una partida de 400.000 euros al pressupost prorrogat del 2018. Així ho va decidir ahir el Ple amb els vots a favor del govern –ICV-EUiA, ERC i Círculo–, el PSC, Cs i el PDeCAT. El PP va votar en contra i la CUP es va abstenir.\nSegons va explicar el president de l’Àrea Econòmica, Óscar Gil (ICV-EUiA), més de la meitat dels diners aniran a sufragar les propostes d’inversió de la ciutadania que van obtenir més votacions en el març del procés participatiu fet al 2018: la renovació de flota i vehicles de l'ADF; la creació i dinamització d'elements festius per a Montcada i Reixac; crear punts d'alimentació per a gats a cada barri; la reparació i adequació del parc infantil de l'avinguda Terra Nostra, situat davant l'escola Mitja Costa, i l’adequació d'un parc infantil-esportiu al parc de la Llacuna. A banda, es destinaran 111.000 euros a la millora d’equipaments municipals, en previsió de poder fer front a possibles avaries mentre no s’aprova el pressupost, i 53.000 al pagament del manteniment de l’enllumenat públic.\nEl PDeCAT, tot i votar a favor, va apuntar que la suma dels projectes inclosos als pressupostos participatius és de 235.000 euros i no de 250.000, com havia anunciat el govern, i va demanar afegir els 15.000 que falten per cobrir possibles imprevistos en l’execució de les actuacions. La CUP, per la seva banda, va dir que s’abstenia no tant per les propostes d’inversió fetes per la ciutadania, sinó pel fet que el govern hauria de valorar si es poden endegar polítiques que no es poden mantenir. Finalment, el PP va votar en contra del punt després de posar en dubte el procés en què es decideixen els pressupostos participatius i de criticar propostes com la de posar punts d’alimentació per a gats a cada barri, a la qual es destinaran 20.000 euros, una xifra que el grup popular considera inacceptable tenint en compte les dificultats econòmiques que té el consistori.


Castella i Lleó | CaixaBank Research\nSegons les nostres estimacions, el PIB de Castella i Lleó es va reduir el 2020 un 10,0%, una mica menys que el conjunt de l’economia espanyola (–10,8%). Aquest millor comportament va ser degut a una estructura productiva amb més preponderància dels sectors menys afectats per la crisi, com l’agroalimentari o els serveis públics, juntament amb la menor dependència del turisme, especialment l’internacional.\ndel PIB d'Espanya (2019)\nEl PIB de Castella i Lleó suposa el 4,8% del total nacional.\nEn termes de demografia, els seus 2,4 milions d’habitants representen el 5,1% de la població total d’Espanya.\nEl PIB per capita se situa en 24.886 euros, cosa que suposa un 5,8% menys que la mitjana espanyola.\nQuant a la seva estructura productiva, Castella i Lleó destaca per un major pes relatiu de l’agricultura (5,2% vs. 2,9% de mitjana espanyola), de la indústria manufacturera (un 16,0% vs. 12,3%) i de l’Administració pública (21,3% vs. 18,0%); en canvi, la participació de comerç, transport, hostaleria i oci és inferior (24,5% vs. 28,3%).\nEs tracta d’una regió amb una destacada orientació exportadora: el pes de les exportacions de béns en el PIB regional és del 24,6%, lleugerament per sobre de la mitjana espanyola (23,4%). L’any 2020, Castella i Lleó va exportar béns per valor de 12.493 milions d’euros, cosa que suposa el 4,8% de les exportacions espanyoles.\nEls principals sectors exportadors són l’automoció (32,0% del total) i, a certa distància, calderes, màquines i aparells mecànics (11,6%), i productes farmacèutics (6,4%).\nLes previsions de CaixaBank Research apunten un creixement del PIB castellanolleonès del 3,9% l’any 2021, molt per sota de la mitjana nacional (5,0%), a causa del menor pes de les activitats que mostraran més dinamisme (serveis relacionats amb el turisme); el PIB se situaria un 6,5% per sota dels nivells precrisi, una distància similar a la del conjunt de l’economia. La recuperació la primera meitat de l’any s’ha fonamentat en el rebot del consum, en un context positiu de l’ocupació, i de les exportacions, sobretot d’automoció.\nÚltima actualització: 26 octubre 2021 - 09:27\nL’impacte de la crisi pandèmica en el mercat laboral castellanolleonès el 2020 va ser una mica menor que en el conjunt del país: l’afiliació va caure un 1,9% davant del –2,1% a Espanya. Al llarg d’aquest any s’observa una progressiva millora, de manera que durant el mes d’agost la xifra d’afiliats va superar lleugerament, en un 0,2%, els nivells d’agost de 2019. No obstant això, l’ocupació efectiva (descomptats els treballadors en ERTO) encara es troba un 0,6% per sota. El nombre de treballadors en ERTO s’ha reduït, des del tancament de 2020 en 27.400, fins a 9.500, l’1,3% dels afiliats al Règim General (1,7% per al conjunt espanyol). Per la seva banda, la taxa d’atur se situa en el 2T 2021 al 12,6%, molt per sota de la mitjana nacional (15,3%).\nL’indicador de consum de CaixaBank mostra l’any 2020 un deteriorament més pronunciat que al conjunt d’Espanya (–14,4% vs. –13,6%). No obstant això, la recuperació posterior està sent més intensa i els nivells actuals superen ja els de 2019: la primera setmana de setembre, la despesa en targetes se situava un 10,6% per sobre del mateix període de 2019, davant del 9,5% en el conjunt del país.\nDesprés d’anotar el 2020 una regressió idèntica a la mitjana nacional (–9,2%), la producció industrial està mostrant al llarg de 2021 un to més negatiu, allunyant-se dels nivells prepandèmia: al juliol se situava un 7,2% per sota del registre de juliol de 2019 (–5,9% per a Espanya).\nLes exportacions de béns van patir el 2020 un intens deteriorament (–14,7% vs. –10,2% en el conjunt nacional) per culpa de la caiguda de les vendes del sector de l’automòbil, la primera exportació castellanolleonesa. El gener-juliol de 2021 es produeix un efecte rebot gràcies, sobretot, a la recuperació de l’automoció, el creixement acumulat es va situar al 18,5% interanual i al 2,4% respecte al mateix període de 2019 (2,8% a la mitjana nacional).\nÚltima actualització: 28 octubre 2021 - 10:27\nÚltima actualització: 26 octubre 2021 - 09:30


Una festa amb jornada de portes obertes, música, espectacle infantil i brindis final ha servit perquè la ciutadania doni la benvinguda a la reforma de l’interior i l’exterior de l’Ateneu. Un equipament que va ser inaugurat a l’abril de 1983 i que actualment, 31 anys després, és el més utilitzat pels cerdanyolencs amb 100.000 visites anuals. “Aquí van començar la seva activitats moltes entitats de la ciutat, aquest és el cap i casal de la cultura a Cerdanyola”, remarcava l’alcaldessa Carme Carmona en els parlaments inaugurals. Per a la regidora de Cultura, Montse Montiel, amb les obres “s’ha recuperat i dignificat un dels edificis més importants de la ciutat”.\nConcretament, els arquitectes directors de l’obra explicaven que s’ha renovat el paviment de la plaça de l’avinguda de la Primavera, s’han fet accessibles els accessos a l’edifici amb la construcció d’una rampa i l’antiga rampa d’accès al soterrani s’ha convertir en un pati anglès. A l’interior, s’ha adaptat la caixa escènica del teatre a les mides reglamentàries a nivell de seguretat i s’han solucionat els degotalls que afectaven a algunes de les aules de l’edifici. “Hem donat seguretat a l’edifici i a la plaça i ara estem canviant les butaques del teatre”, apuntava Carmona.\nMés en aquesta categoria: « El cantautor Gerard Sesé celebra 10 anys de carrera amb un concert a l’Ateneu L’Ajuntament manté els quatre premis literaris per al 2015 »


Espanya s'encomana a Gasol per evitar la venjança de Grècia - Regió7 :: El Diari de la Catalunya Central\nEspanya s'encomana a Gasol per evitar la venjança de Grècia\nagèncieslille 15.09.2015 | 00:00\nPau Gasol va anotar sis triples contra Polònia als vuitens de final yoan valat/efe\nLa selecció espanyola s'enfronta avui amb Grècia (18:30) en els quarts de final de l'Eurobasket 2015, un partit que permetrà al guanyador lluitar per les medalles i assegurar-se una plaça al Preolímpic del pròxim estiu. El combinat estatal arriba amb una trajectòria irregular, amb quatre victòries (Islàndia, Turquia, Alemanya i Polònia, a vuitens) i dues derrotes (Sèrbia i Itàlia), davant l'immaculat full de ruta grec, que encara no coneix la derrota.\nEls homes de Scariolo s'encomanen a la figura de Pau Gasol, el millor jugador del campionat fins ara. El pivot català és el màxim anotador amb 23 punts per partit, el cinquè millor rebotador (7,8) i el que més taps col·loca (2,2). I arriba amb la confiança pels núvols després d'anotar sis triples en el partit de vuitens de final. Pel que fa a Grècia, totes les seves figures van accedir a la crida del seleccionador Fotis Katsikaris i es troben en plena forma.\nLa selecció hel·lena compte amb dos grans jugadors per posició. Amb Vassilis Spanoulis com a líder natural, és tal la seva qualitat que l'ala Kostas Papanikolaou, jugador dels Denver Nuggets, és el desè jugador en minuts jugats. Tot un luxe. Altura, velocitat, tir i defensa, aquestes són les millors armes de Grècia, un dels millors equips del campionat i un dels aspirants al podi final.\nD'ençà que Grècia va guanyar l'or en l'Eurobasket del 2005, s'ha trobat en set ocasions amb Espanya, amb sis derrotes i un triomf. I algunes d'aquestes ensopegades els grecs no les obliden, com la final del Mundial del 2006 (70-47 pels espanyols) o les semifinals dels Europeus de 2007 i 2009, on els van deixar fora de la final. Avui, els hel·lens volen venjança.


un blog imprescindible Descans: el blog d'un home que descansa: Reflexions sexològiques de cap de setmana\nClíniques per a guarir l'homosexualitat? Això no és el que abans en deien Club Whiskeria?\nÉs clar, per això hi anaven els joves quan havien de fer el servei militar: per a vacunar-se i no contraure la malaltia! Tot un any envoltat només d'homes? Era medicina preventiva, per a no patir una epidèmia a les dutxes!\nÉs clar que, tenint en compte la solvència terapèutica de certes professionals, no m'estranya que hi haja tants gais al món.\nRecordeu: la salut és mot important, no escatimeu en medicaments!\nJa ho faig, ja, cada matí em foto un grapat de coses, entre vitamines i droga dura directament al cervell...\nI la foto...bffff, ara que jo faria la mateixa fila...jejejeje\nHòstia, això s'està convertint en una alegoria a gran escala on res és el que sembla. Per exemple... la senyora de la foto és un exemple de solvència terapèutica que converteix el quiero ser cabo en quiero un rabo o de cas de manual de la malaltia?\n20 de juny de 2010, a les 3:28\nHi ha malalts de molt bon veure.\n20 de juny de 2010, a les 12:51\nEm sé de cert gimnàs que els aniria bé una mica de tractament... Més que res perquè el vestidor a segons quines hores sembla un "cuarto oscuro".\n20 de juny de 2010, a les 14:48\nSergi, parles del gimnàs que freqüentes? Entre això i el paio que intenta lligar amb les iaies comença a fotre una mica de grima tot plegat. Vés-hi amb els ulls ben oberts, que...\n20 de juny de 2010, a les 14:58\nSí sí, per això hi vaig sempre cap a les 3-4 de la tarda si puc, quan no hi ha ni déu. A hores punta allò és un cau de depravació.\n20 de juny de 2010, a les 15:14\nDoncs "lo disho".\n20 de juny de 2010, a les 15:45\nFriso per veure algun dia una recepta mèdica que resi quelcom semblant a:\n"Club Calypso. Via oral i/o genital (MAI via rectal).\nDuració del tractament: 4 setmanes\nAdministrar una dosi cada 24 hores."\n20 de juny de 2010, a les 15:52